FMCSA proširuje Deklaraciju za hitne slučajeve kako bi uključila gorivo\nFederalna uprava za bezbednost motornih prevoznika (FMCSA) izmenila je svoje trenutno proširenje za proglašenje vanrednog stanja zbog pandemije kako bi uključila dodatne proizvode goriva. U petak 13. maja FMCSA je izdala amandman za proširenje vrsta proizvoda za gorivo koji su trenutno izuzeti prema federalnom izuzeću HOS za vozače koji prevoze određene zalihe tokom pandemije.\nPrema novom amandmanu, vozači koji prevoze propan, prirodni gas ili lož ulje sada su obuhvaćeni izuzećem. Ranije, jedini proizvodi goriva koji su se kvalifikovali bili su benzin, dizel, mlazno gorivo i etil alkohol.\nAktuelno produženje Deklaracije o vanrednim situacijama izdato je 26. februara 2022. godine i važi do 31. maja 2022. godine. Produženje predviđa oslobađanje od delova 390 do 399 Federalnih propisa o bezbednosti motornih prevoznika (FMCSR), koji uključuju zahteve HOS-a, za vozači koji pružaju direktnu pomoć tokom pandemije.\nU nastavku pogledajte vrste zaliha koje su sada uključene u proširenje Deklaracije za hitne slučajeve.\nMedicinski materijal i oprema u vezi sa testiranjem, dijagnozom i lečenjem COVID-19\nVakcine, sastavni proizvodi i medicinski materijal i oprema, uključujući pomoćni materijal/komplet za davanje vakcina, u vezi sa prevencijom COVID-19\nNamirnice i oprema neophodna za bezbednost zajednice, sanitaciju i prevenciju prenošenja COVID-19 u zajednici, kao što su maske, rukavice, sredstvo za dezinfekciju ruku, sapun i dezinfekciono sredstvo\nHrana, proizvodi od papira i druge namirnice za hitno obnavljanje zaliha distributivnih centara ili prodavnica\nBenzin, dizel, gorivo za avione, etil alkohol i gorivo za grejanje uključujući propan, prirodni gas i lož ulje\nNamirnice za pomoć pojedincima pogođenim posledicama pandemije COVID-19 (npr. građevinski materijal za pojedince raseljene ili na drugi način pogođene kao rezultat vanredne situacije)\nFMCSA je takođe ponovila da odricanje od HOS-a ne daje autoprevoznicima pravo da primoravaju umorne vozače da rade. Svakom vozaču koji obavesti motornog prevoznika da mu je potreban odmor mora se dati 10 sati pre nego što se mora vratiti na dužnost.\nMotorni prevoznici koji dobrovoljno posluju u skladu sa uslovima ovog produženja moraju da se prijave FMCSA u roku od 5 dana nakon završetka svakog meseca. Da bi prijavili, motorni prevoznici će pristupiti svom nalogu na portalu ovde, prijaviti se sa svojim akreditivima FMCSA portala i pristupiti Izveštavanju o vanrednim situacijama u odeljku Dostupni FMCSA sistemi na stranici.\nVozači koji rade pod izuzećem moraju i dalje da se pridržavaju kontrolisanih supstanci i alkohola i zahteva za testiranje, zahteve za komercijalnu vozačku dozvolu, zahteve za dozvolu za bezbednost opasnih materijala, zahteve finansijske odgovornosti (osiguranja), propise o opasnim materijalima i veličinu, dužinu vozila, ograničenja širine i težine, kao i oznake rute. Prvobitno hitno izuzeće FMCSA izdato je u martu 2020. godine pod Trump-ovom administracijom i od tada je prošireno i modifikovano nekoliko puta tokom pandemije.


Otvoren novi hotel na Vračaru (FOTO) - Novosti - Turistički svet\nOtvoren novi hotel na Vračaru (FOTO)\nGarni hotel Nota, podignut na mestu nekadašnje fabrike muzičkih instrumenata na Vračaru, jednom od najlepših delova Beograda, u porodičnom je vlasništvu i predstavlja urban gradski spoj modernog dizajna i tradicionalnog gostoprimstva.\nHotel sadrži 16 dvokrevetnih soba i 4 apartmana sa po dve odvojene sobe (dnevnom i spavaćom sobom). Sve sobe su opremljene nameštajem od prirodnih materijala, nečujnim mini-barom, sefom, telefonom, LCD televizorom sa kablovskim programom, fenom, peškirima i standardnom hotelskom kozmetikom.\nSvim gostima je besplatno dostupna Wi-Fi konekcija, kao i parking mesto pod video nadzorom.\nU sklopu hotela nalazi se i restoran, u čijoj se kuhinji opremljenoj prema najsavremenijim svetskim standardima pripremaju jela od hrane proizvedene u Srbiji. Restoran raspolaže sa 300 mesta za sedenje i dodatnih 150 u bašti, kao i igralištem za decu.


Evropska komisija odbacila optužbe mađarske vlade | Aktuelno\nNaslovna SVIJET Evropska komisija odbacila optužbe mađarske vlade\nEvropska komisija odbacila optužbe mađarske vlade\nKomisija je navela da ne planira da uvede obavezne kvote za naseljenje migranata i da radi vrlo naporno da prekine trgovinu ljudima\nEvropska komisija dana je odbacila optužbe mađarske vlade da EU promoviše masovnu migraciju.\nU zvaničnom odgovoru na optužbe vlade u Budimpešti, izrečene u kampanji preko bilborda, oglasa u novinama preko cijele strane i pisma premijera Viktora Orbana mađarskim građanima pod nazivom “I vi imate pravo da znate šta Brisel sprema”, Brisel se složio da građani zaista zaslužuju da znaju ali – “činjenice ne fikciju”.\n“Kampanja mađarske vlade iskrivljuje istinu i nastoji da naslika mračnu sliku tajnog plana da se podstakne veća migracija u Evropi. Istina je da nema zavjere,” navela je Evropska komisija i dodala da želi tačku po tačku da ispravi te netačne navode.\nKomisija je navela da ne planira da uvede obavezne kvote za naseljenje migranata i da radi vrlo naporno da prekine trgovinu ljudima.\nEU je takođe opovrgla tvrdnju da Brisel želi da oslabi pravo država članica da brane svoje granice navodeći da EU podržava i ne minira zaštitu granica.\nOko tvrdnje da EU želi da olakša imigraciju upotrebom migrantskih viza, navodi se da Evropska komisija ima nula planova da uvede humanitarne vize.\nOsvrćući se na tvrdnju da EK hoće da daje još više novca organizacijama koje podržavaju imigraciju navodi se da Komisija ne radi ni sa jednom organizacijom koja olakšava neregularnu migraciju.\nO tvrdnji da Komisija želi da pokrene pilot projekte za imigraciju sa afričkim zemljama navodi se da države članice dobrovoljo odlučuju da li žele da prime stručnu legalnu migraciju.\nTakođe se odbacuje tvrdnja da Komisija želi da smanji finansiranje zemljama koje se protive migraciji navodeći da finansiranje EU ni na koji način nije povezano sa podrškom migraciji ili protivljenjem migraciji.\nNa kraju teksta se ukazuje da je EU projekat koji su stvorile zemlje članice, od kojih je svaka odlučila jednostrano i demokratski da je to put kojim želi da ide, uključujući i Mađarsku.\n“Svaka od tih zemalja članica, uključujući Mađarsku preuzima i odgovornost i zasluge za odluke koje su kolektivno donijete”, navodi se u tekstu.\nU Orbanovoj izbornoj kampanji mađarska vlada poslala je građanima pismo u kome ih premijer upozorava da “briselske birokrate žele da slome otpor zemalja koje se protive imigraciji”.\nZemlja je oblijepljena plakatima na kojima je slika predsjednika Evropske komsije Žan-Kloda Junkera a iza njega slika filantropa i milijardera jevrejsko-mađarskog porekla Džordža Soroša pod sloganom “Vi imate takođe pravo da znate šta Brisel sprema”.\nSpor je izbio tri mjeseca pred evropske izbore.


Petak, 29 Decembar 2017 23:29\nBivši gradonačelnik Beograda i bivši lider Demokratske stranke Dragan Đilas ocijenio je da su predstojeći izbori u Beogradu najvažniji izbori poslije 5. oktobra i pozvao građne da u danu izbora ne ostanu kod kuće već da glasaju.\n"Sve promjene kretale su od Beograda i moguće je, bez obzira šta vlast bude uradila, da opozicija na ovim izborima pobijedi", kazao je Đilas za praznično izdanje lista "Danas".\nĐilas je kazao da je "duboko svjestan odmazde režima koja mu se sprema" i dodao da u tome vidi strah vlasti koja, kako je naveo, može da ponudi samo mržnju, jer nemaju djela.\n"Mi jesmo protekli iz iste stranke, dijelimo ista uvjerenja, imamo često i različite ideje kako neki problem treba riješiti, ali imamo isti sistem vrijednosti i nemamo razmimoilaženja kada je Beograd u pitanju, beogradska ideologija nam je zajednička", rekao je Đilas.\nĐilas je dodao i da vjeruje da se predsjednik Pokreta slobodnih građana Saša Janković iskreno zalaže za dobrobit Srbije i ocijenio da mu njegova podrška neće štetiti, već da će naprotiv biti korisna.\n"Njegova podrška, kao uostalom i svih ostalih jeste hrabra odluka, jer je jasno kako će se režim obračunavati sa svima koji me podržavaju", rekao je Djilas.\nOn je dodao da je spreman i na razgovor sa predsjednikom opštine Novi Beograd Aleksandrom Šapićem da, kako je rekao "zajedno vrate grad gdje zaslužuje", kao i da se nada da "Šapić ne vjeruje da to može postići sa Srpskom naprednom strankom".\nĐilas je ocijenio da u društvu više ne postoje debata i dijalog kao forma, i dodao da "poplava tabloidnih medija služi kao batina vlasti protiv svakoga ko digne glas ili pokuša da kritikuje režim".\n"Osim malog broja funkcionera SNS-a i građana koji vjeruju "Informeru", "Pinku" i sličnima, niko više ne vjeruje da će biti bolje. Društvo u kome se ugasi nada u bolje sutra to sutra neće ni dočekati", ocijenio je Đilas.\nViše iz kategorije: « Dječak se od Beograda do Zagreba vozio ispod autobusa Đilas: Izbori u Beogradu najvažniji nakon 5. oktobra »


MARJANOVIĆI NA PREVARU OTIMAJU JELENINU KUĆU: Falsifikovanim potpisom Zorica Marjanović i kuma Vera, POKUŠALE DA PREUZMU NASLEDSTVO SUROVO UBIJENE PEVAČICE?! • HAPPYTV.RS\n16:30:11Politika VUČIĆ IZ BRISELA: Imali smo koristan i otvoren razgovor sa Mogerinijevom, spremni smo za dijalog ako Priština povuče takse\nMARJANOVIĆI NA PREVARU OTIMAJU JELENINU KUĆU: Falsifikovanim potpisom Zorica Marjanović i kuma Vera, POKUŠALE DA PREUZMU NASLEDSTVO SUROVO UBIJENE PEVAČICE?!\nZorica Marjanović, majka Zorana Marjanovića optuženog za ubistvo supruge Jelene 2. aprila 2016. u Borči, je sa porodičnom kumom Verom Vukomanović saslušana u policiji zbog falsifikata!\nSumnja se da su Marjanovići, uz pomoć kume Vere, falsifikovali jedan dokument u nameri da preuzmu kuću Jelenine pokojne majke Zorice Krsmanović kako bi što pre prodali tu nekretninu!\nKako smo nezvanično saznali, kuma Vera se sumnjiči da je falsifikovala jedan potpis na dokumentaciji u korist Zoranove majke Zorice, zbog čega su obe dale izjavu u policiji.\n- U toku je predistražni postupak po prijavi da je na jednom dokumentu falsifikovan potpis, a sve u cilju da bi porodica Marjanović mogla raspolagati nasledstvom ubijene Jelene, koje je sad pripalo njenoj ćerki Jani (7).\nU pitanju je kuća u Beočinskoj ulici u Borči, koja je bila u vlasništvu Jelenine majke Zorice Krsmanović, a koja je preminula šest meseci nakon ćerkinog ubistva - navodi naš izvor blizak istrazi, i dodaje da nam ne može reći koji je konkretno dokument falsifikovan.\nInače, trenutno je jedina zakonska naslednica kuće u Beočinskoj ulici Zoranova i Jelenina ćerka Jana. Zoran je sve do hapšenja 15. septembra 2017. bio Janin zakoniti staratelj, pa je do tada mogao, uz određene uslove, i da raspolaže ćerkinom imovinom.\nMeđutim, početkom oktobra izgubio je starateljstvo nad ćerkom, pa je Janin zvanični staratelj postao Centar za socijalni rad. U Centru su zatim odlučili da se o detetu privremeno brine Zoranov brat Miloš, koji živi u porodičnoj kući sa suprugom Milicom, ocem Vladimirom i majkom Zoricom, ali niko od njih nema prava da raspolaže Janinom imovinom bez saglasnosti Centra.\nU ovom slučaju, kako nam je objasnio pravni stručnjak, jedini način na koji bi Marjanovići mogli da dođu u posed Janinog nasledstva jeste preko ugovora o poklonu ili o doživotnom izdržavanju koji bi, eventualno, Jelenina majka za života potpisala sa nekim od Marjanovića.\n- Taj dokument bi u ovom slučaju bio jači od procesa nasleđivanja. Budući da ostavinska rasprava iza Zorice Krsmanović nije urađena i da mala Jana još nije zvanično dobila kuću nasledstvom, postoji mogućnost da se falsifikuje neki od ova dva ugovora.\nAli za oba ta dokumenta potreban je potpis Zorice Krsmanović. Pošto je ona preminula, jedini način da se ti ugovori "iznenada" pojave je da se njen potpis falsifikuje - objasnio je pravnik.\nPodsetimo, Jelena Marjanović je ubijena 2. aprila 2016. nakon što je sa Zoranom i tada petogodišnjom ćerkom Janom došla do početka nasipa u Borči kako bi tamo džogirala. Prema optužnici, Zoran je odmah isključio telefon, a zatim sa Janom krenuo za njom.\nUsput je ostavio Janu na nasipu da ga pričeka, a zatim je sustigao Jelenu i namamio je da siđe sa nasipa na poljanu prema obližnjem kanalu. Tu ju je oštrim predmetom najpre ubo u vrat i lakat. Jelena je počela da beži prema kanalu, a Zoran ju je sustigao i smrskao lobanju sa osam udaraca šiljatom šipkom, najverovatnije pajserom.


57. Dani berbe grožđa od 18. do 21. septembra\nsubota, 6. septembar 2014. 20:43h\nManifestacija u čast grožđa, vina i vinograda koja se u Vršcu proslavlja duže od pola veka „Dani berbe grožđa“, 57. put biće održana od 18. do 21. septembra 2014. godine. Pokrovitelj manifestacije je Opština Vršac, organizator Turistička organizacija opštine Vršac, a generalni sponzor „Vršački vinogradi“.\nOd ove godine, za razliku od prethodnih, i četvrtak je proglašen zvaničnim danom manifestacije. Prvi od događaja je „U susret grožđebalu“ na Vršačkom bregu uz kobasice, vino i tamburaše, dok će u centru grada na glavnoj bini biti održano „Veče vršačkog roka“. Svečano otvaranje manifestacije biće održano u petak 19. septembra uz koncert Biljane Krstić i Bistrik orkestre, kada će predsednik opštine Čedomir Živković predati ključeve grada Vinku Loziću-grožđebalskom gradonačelniku.\nKoncerte na glavnoj bini održaće u petak još i Sergej Ćetković, u subotu Sara Jovanović (sponzor koncerta pekara „Hermes“) i Nataša Bekvalac (sponzor koncerta hotel „Vila Breg“), dok će u nedelju, nakon svečanog zatvaranja i koncerta poznatog ansambla KUD „Abrašević“, nastupiti grupa S.A.R.S.\nTradicionalni programi, kao što su Izložba grožđa, voća i vina, Karnevalska povorka, nagradna igra „Grožđe iz aviona“, dečji maskenbal, izbor za MISS Berbe, ulične trke, Grožđebalska gitarijada u Domu omladine, biće sastavni deo i ovogodišnje manifestacije.\nNa Trgu Svetog Teodora Vršačkog (prostor ispred zgrade Opštine) biće otvorena „Vinska ulica“ gde će, pored vina „Vršačkih vinograda“ gosti moći da probaju i vina svih privatnih vršačkih podruma, kao i vina iz drugih krajeva Vojvodine i Srbije. Vitezovi vina banatskog vinskog reda „Sveti Teodor Vršački“ primiće u svoje redove novog člana, a zajedno sa drugim vitezovima širiće kulturu pijenja vina. I ove godine moći će da se krene na jedinstveni turistički obilazak „Put vina“ kroz vršačko vinogorje i u posetu vinskim podrumima u Gudurici.\nOrganizatori i ove godine očekuju oko 100.000 posetilaca, od čega veliki broj iz susedne Rumunije.


Audi RS4 Avant facelift (2020) - kozmetika i nova tehnologija, 450 KS ostaje! - Automagazin\nAudi RS4 Avant facelift (2020) - kozmetika i nova tehnologija, 450 KS ostaje!\nS obzirom da automobil poseduje vrhunsku i najmoderniju tehniku ispod haube, nemački proizvođač se fokusirao na estetska unapređenja. Pažnju privlači nova, šira maska hladnjaka sa crnim logom, koju po uzoru na najnovije RS modele dopunjuje uska crna lajsna između haube i maske hladnjaka, koja se proteže između svetala. Većina inovativnih detalja inspririsana je novom generacijom modela RS6 Avant.\nPosle nedavnih lansiranja super-brzih modela, kao što su Audi RS6, RS7 Sportback, RS Q3 i RS Q3 Sportback, osveženi RS4 Avant je dobio i unapređeni enterijer. Unutra nalazimo novi multimedijalni sistem MMI dijagonalne 10,1 inča, koji je blago zakrenut ka vozaču. Na displeju se prikazuju sve informacije, kojima se upravlja preko okruglog kontrolora na središnjoj konzoli. Za razliku od velikih modernih Audija, RS4 Avant ostaje veran nezavisnom panelu sa komandama klimatizacije.\nAudi RS4 Avant i dalje pogoni 2,9-litarski šestocilindarski twin-turbo agregat maksimalne snage 331 kW i maksimalnog obrtnog momenta od 600 Nm, koji je dostupan u rasponu obrtaja od 1.900 do 5.000 o/min. Iz mesta mirovanja do "stotke" treba mu 4,1 sekunda, dok je maksimalna brzina ograničena na 250 km/h. Agregat je uparen sa osmostepenim automatizovanim menjačem Tiptronic, koji snagu motora na sve točkove prenosi preko savremenog quattro sistema pogona.


"Posle ukidanja vanrednog stanja hiljadu migranata napustilo Srbiju"\n„Posle ukidanja vanrednog stanja hiljadu migranata napustilo Srbiju“\nRepublički komesar za izbeglice i migrante Vladimir Cucić izjavio je danas da je tokom vanrednog stanja i zatvorenih granica zbog epidemije korona virusa u Srbiji boravilo oko 9.100 migranata, ali da je više od 1.000 njih nakon što je ukinuto vanredno stanje otišlo iz zemlje.\nCucić je za RTS izjavio da je trenutno u prihvatnim centrima u Srbiji smešteno 7.700 izbeglica i migranata, a da je oko 150 njih primećeno „u kretanju“, odnosno van ovih centara.\nOn je rekao da se u Srbiji nalazi i oko 800 migranata koji su vraćeni iz susednih zemalja, ali i da migrantima neće biti dozvoljeno da svi odjednom napuste prihvatne centre „da ne bi došlo do stampeda prema nekim susednim državama“.\nPrema njegovim rečima od 2015. godine kroz Srbiju je prošlo oko 1,5 miliona migranata i izbeglica, sa Bliskog istoka i afričkih zemalja, ali niko od njih nije imao nameru da se nastanjuje u Srbiji, niti postoje takvi planovi.\n„Ajte, nadjite nekoga ko se naselio ako ga neko negde vidi“, kazao je Cucić i dodao da takvih slučajeva nema.\nPrema njegovim rečima prisustvo vojske u Šidu, koja od pre nekoliko dana obezbedjuje migrantske centre, „neće ugroziti ničija prava, ni stanovništva, ni migranta“.\n„Broj krivičnih dela meri se promilima u odnosu na broj koji je prošao. Oni su oprezni da nešto ne urade jer ne žele da ih to prati kada dodju u Norvešku, da je tamo negde obio prodavnicu“, kazao je Cucuć.\nOn je rekao da „imamo posla sa ogromnom grupom sezonskih radnika koji jedva čekaju da stignu tamo gde su pošli“, da će migranti verovatno nastaviti da prolaze kroz Srbiju zbog potražnje za radnom snagom u zapadnoevropskim zemljama, ali i da ne očekuje da će se ponoviti 2015. godina, kada je kroz Srbiju prošlo oko milion migranata.\nOznakeKomesar za izbeglice i migracije migranti Naslovna-centar Naslovna-traka vladimir cucić\nPostoje ljudi kojima 100 evra život znači\n„REM da spreči fenomen ‘partijskih kamera'“


Koliko su Srpkinje zavisne od estetskih operacija - Zena.rs\nKoliko su Srpkinje zavisne od estetskih operacija\nU našoj zemlji godišnje najmanje 2.500 žena ugradi silikonske grudi, dok se ukupan broj estetskih operacija i intervencija kreće oko 10.000, procenjuju stručnjaci. Kad je reč o ovoj temi, zvanična statistika ne postoji, ali evidentna je činjenica da silikoni u ustima i grudima nisu više ukras samo javnih ličnosti.\nU Srbiji 2.500 žena godišnje ugradi silikone u grudi Foto: Shutterstock\nOvaj trend prihvatile su i obične žene, pa danas nije neubičajeno da na ulicama vidimo dame s napumpanim usnama i grudima. Mnoge pripadnice lepšeg pola ne zaustavljaju se samo na jednoj korekciji, pa tako u borbi sa svojom nesavršenošću postaju zavisne od estetskih operacija.\n– Prvi poljubac uvek prati drugi, a ista stvar je i s pirsinzima, tetovažama, pa i s estetskom hirurgijom. Kad jednom prevladamo strah od noža i kad prođemo čitav proces oporavka nakon neke estetske intervencije, shvatimo da sve to i nije bilo tako strašno. Ukoliko je ishod zadovoljavajući, javljaju se razmišljanja: „Ok, šta je sledeće“ – kaže Leo Ivanišević, psiholog.\nOn ističe da postoje određeni psihološki poremećaji zbog kojih su ljudi spremni da se podvrgnu nizu vrlo invazivnih korekcija, i to je tzv. dismorfični poremećaj percepcije sopstvenog izgleda. To znači da osobe nemaju realnu sliku o svom telu, pa stoga pribegavaju intervencijama koje ne mogu da reše problem, jer on nije na telu, već u glavi.\n– Ukoliko neko, na primer, treći put povećava grudi ili smanjuje nos, imamo razlog da sumnjamo na ovaj poremećaj. Pitanje je zašto onda prva operacija nije bila dovoljna – ukazuje Ivanišević i dodaje da ni kod nas, a ni u svetu žene pre ugradnje silikona ne razgovaraju s psihologom, što baš i nije dobro.\nSve ŽENE SA SILIKONSKIM GRUDIMA imaju JEDNU OGROMNU NEDOUMICU, a mi smo pozvali PLASTIČNOG HIRURGA i rešili OVU DILEMU jednom za svagda!\nNa vrhuncu karijere Janko je čuo NAJSTRAŠNIJU VEST: "Danima ni sa kim nisam razgovarao jer nisam video izlaz"


Životinje uzrok prvog masovnog istrebljenja na Zemlji - 04.09.2015, Sputnik Srbija\nPrvo masovno istrebljenje za koje se zna i koje se dogodilo pre približno 540 miliona godina, nije bilo uzrokovano udarom meteorita ili vulkanskom supererupcijom... 04.09.2015, Sputnik Srbija\n21:03 04.09.2015 (Osveženo: 16:16 24.08.2021)\n© AP Photo / Yale UniversityPentecopterus decorahensis na slici koju je dao Univerzitet Jejl\nPrvo masovno istrebljenje na Zemlji uzrokovale su životinje.\nPrvo masovno istrebljenje za koje se zna, a koje se dogodilo pre približno 540 miliona godina, nije bilo uzrokovano udarom meteorita ili vulkanskom supererupcijom već je, prema rezultatima novog istraživanja, do njega došlo zbog najstarijih životinja.\nViše od tri milijarde godina mikrobi su bili jedina živa bića na Zemlji. Potom su neki od ovih mikroba razvili sposobnost fotosinteze, odnosno pretvaranja sunčeve svetlosti u energiju. Fotosintezom se stvarao kiseonik, koji je bio otrovan za većinu mikroba naviknutih na okruženje bez kiseonika.\nMeđutim, mikroorganizmi koji su vršili fotosintezu vremenom su evoluirali u složene, višećelijske forme koje se nazivaju edijakara (lat. ediacara), koje su preuzele planetu oko pre 600 miliona godina. Predstavnici ove faune bili su mahom nepokretne životinje u obliku diska, cevi, paprati i jastučića koje su živele na morskom dnu.\nPaleontolozi period koji je nastupio nazivaju „Vrtom edijakare“, naglašavajući na taj način njegov mir i spokojstvo. Taj mir je trajao oko 60 miliona godina, sve dok edijakare nisu dalje evoluirale u prve životinje, odnosno organizme sposobne da se samostalno kreću i da se hrane drugim organizmima.\nOve životinje su na kraju zbrisale edijakare — i to je bilo prvo masovno istrebljenje, smatraju naučnici.\n„Ljudima je trebalo mnogo vremena da shvate da i biološki organizmi takođe dovode do masovnog istrebljenja“, rekao je za portal „Fiz“ Sajmon Daroh, asistent na katedri za geonauke i prirodne nauke Univerziteta Vanderbilt.\n„Međutim, komparativne studije nekoliko zajednica edijakara, prvih višećelijskih organizama na svetu, podržavaju hipotezu da je upravo pojava složenih životinja sposobnih da menjaju sopstveno okruženje, koje definišemo kao ’inženjere ekosistema‘, rezultirala nestankom edijakara“, istakao je Vanderbilt.


Dnevne sobe – regali – Matis – Nameštaj\nIzuzetno smo ponosni što možemo da vam predstavimo potpuno novu liniju Matis dnevnih soba od masiva (punog drveta). S obzirom na frekvenciju korišćenja nameštaja u dnevnoj sobi, jasno je da se po pitanju kvaliteta ne smeju praviti kompromisi, a puno drvo je svakako neprevaziđeni materijal u industriji nameštaja. Dnevni boravci od punog drveta su najstabilnije dugoročno rešenje za vaš dom, koji sa godinama samo dobijaju na estetskoj vrednosti.\n64 proizvoda u programu\nDizajnerski tim kompanije Matis sa ponosom predstavlja dnevne sobe od medijapana (MDF-a). Upotreba medajapana u izradi nameštaja za dnevne sobe omogućava proizvodnju komada nameštaja elitnog nivoa estetike, po veoma pristupačnoj ceni. Na taj način, naši dizajneri su u mogućnosti da realizuju sve svoje zamisli i ponude tržištu neverovatan izbor dnevnih boravaka po cenama koje su često daleko ispod svih vaših očekivanja.\n35 proizvoda u programu\nVeoma nam je bitno da nameštaj u dnevnom boravku, prostoriji u kojoj primamo goste i organizujemo porodična skupljanja, osim funkcionalne, sadrži i visoku estetsku vrednost. Primena Univera u izradi nameštaja za dnevne sobe omogućila nam je da na efikasan način na tržište donesemo elegantne i pristupačne dnevne sobe od Univera, ne gubeći pritom na kvalitetu. TV komode, ormari, klub stolovi i police vrhunskog dizajna, nikada nisu bili pristupačniji - dnevne sobe od Univera kompanije Matis.


Bela kuća: Tramp i dalje nije ubeđen da se Rusija mešala u izbore - 23.07.2017, Sputnik Srbija\nDirektor komunikacija Bele kuće Entoni Skaramuči izjavio je da predsednik Donald Tramp i dalje nije doneo konačni zaključak o tome da li se Rusija zaista mešala... 23.07.2017, Sputnik Srbija\nDirektor komunikacija Bele kuće Entoni Skaramuči izjavio je da predsednik Donald Tramp i dalje nije doneo konačni zaključak o tome da li se Rusija zaista mešala u predsedničke izbore u SAD.\n„Nedavno me je pozvao iz aviona i rekao mi je: ’Znaš, možda su to bili oni, a možda i nisu‘“, rekao je Skaramuči novinarima.\n21 Jul 2017, 18:54\nKako je dodao, Tramp je razgovarao sa ljudima koji su sigurni u činjenicu da su se Rusi mešali, ali niko do danas nije uspeo da predoči bilo kakve dokaze.\nPodsetimo, američke specijalne službe optužile su Rusiju za hakerski napad na kompjutere Nacionalnog komiteta Demokratske partije SAD. Na osnovu toga, oni su zaključili da se Rusija umešala u predsedničke izbore.


Tanjug 9. oktobra 2018. 08:37\nBEOGRAD – Predsednik Privredne komore Vojvodine (PKV) Boško Vučurević i predsednik Privredne komore Valonija iz Belgije Filip Suinen (Filip Suinen), u prostorijama Misije Srbije pri Evropskoj uniji u Briselu, potpisali su Memorandum o saradnji, u cilju podsticanja razvoja i diversifikacije trgovinskih razmena i ekonomske saradnje na jednako uzajamno povoljnoj osnovi između svojih članica.\nTom prilikom, Vučurević istakao je da je svakako jedan od zajedničkih ciljeva i promocija privrednih aktivnosti oba regiona kako bi se pospešio razvoj ekonomske saradnje između privrednika Vojvodine i Valonije, saopštila je PKV.\n„Ovim Memorandumom, obavezali smo se da ćemo zajedničkim snagama organizovati aktivnosti u vezi sa trgovinom i istraživanjem tržišta, kako bismo ostvarili korisne poslovne kontakte koji će biti u službi privrede“, rekao je Vučurević.\nPotpisivanju Memoranduma prisustvovali su i potpredsednik Pokrajinske vlade Đorđe Milićević, predsednik Skupštine AP Vojvodine Ištvan Pastor i pokrajinski sekretar za regionalni razvoj, međuregionalnu saradnju i lokalnu samoupravu Ognjen Bjelić nakon čega je održan tradicionalni prijem u Misiji Srbije pri EU, u okviru Evropske nedelje regija i gradova u Briselu.\nPrijemu „Vojvodina, great for busineš, great for life“ prisustvovali su i ambasador Republike Srbije pri EU Ana Hrustanović, izvestilac Evropskog parlamenta Dejvid Mekalister, predstavnici evropskih institucija i brojnih regiona i gradova, poslanici u Evropskom parlamentu, kako i predstavnici poslovne zajednice.\nSrednji kurs dinara prema evru za danas iznosi 117,4754\n07:16: Žozep Borelj: Srbija što pre da se uskladi sa politikom EU\n07:12: Borelj: EU još uvek bez dogovora o uvođenju šestog paketa sankcija Rusiji\n07:10: Senat doneo odluku da krene sa isporukom pomoći Ukrajini vrednom 40 milijardi dolara


Započela priča o sportskoj mafiji\nHapšenjem sportskih funkcionera, u Srbiji se otvorila priča o postojanju tzv. sportske mafije, a time na neki način potvrdili postojanje organizovanih kriminalnih radnji u gotovo svim segmentima društva. Godinama su strah, pretnje, interesi, potiskivali otvaranje priče o fudbalskoj odnosno sportskoj mafiji.\nPolicija je nedavno posle višemesečnog rada, lišila slobode predsednika FK 'Vojvodina' iz Novog Sada Ratka Butorovića i nekoliko sportskih radnika i sudija pod optužom da su davali i uzimali mito i nameštali fudbalske utakmice. Butorović je ranije u pojedinim medijima povezivan sa raznim kriminalnim radnjama, a posljednji put u emisiji "Insajder" televizije B92, posvećenoj fudbalskoj mafiji. Predsednik Fudbalskog saveza Srbije, Zvezdan Terzić, rekao je da ne želi da komentariše hapšenje sudija i predsednika kluba dok se istraga ne završi:\n"Sigurno mi nije prijatno, ali MUP mora da bude konkretan. Dužnost je MUP-a, ako ima saznanja, da to procesuira – te paušalne procene mogu doneti samo štetu, kako nama u fudbalskoj organizaciji tako i samom MUP-u."\n"U ovom momentu ne mogu to da vam kažem. Tužilaštvo će se svakako baviti time, ispitivati, i ukoliko postoji nešto što bi moglo da bude u nadležnosti Specijalnog tužilaštva ono će svakako i reagovati. Morate, ipak, napraviti razliku – tužilaštvo je organ gonjenja a ne otkrivanja. Prema tome, uvek smo u saradnji sa organima gonjenja i u tom smislu ćemo i dejstvovati."\n"Naravno, ako postoji sumnja da se radi o većoj grupi, ako je ta grupa delovala u cilju da vrši više krivičnih dela, ili je učinjeno više krivičnih dela, ili ako je imala nameru da u dužem vremenskom periodu vrši krivična dela uz određenu korist uz određene zadatke i uloge. Dakle, sud treba da utvrdi da li ima elemenata koji ukazuju da se radi o organizovanom kriminalu – to je sada verovatno stvar istrage."\n"Kada je reč o sportskoj fudbalskoj mafiji, ona je dugo bila prikrivana i glavni akteri su zaštićeni, ovih dana su čak birani na razne funkcije. Politika je direktno povezana sa fudbalskom mafijom i ovo hapšenje predsednika, ili vlasnika, fudbalskog kluba Vojvodina bi trebalo da bude samo početak, jer ima mnogo kandidata - ako je policija zaista pratila tu mafiju i došla do dokaza."\nInače uhapšeni Ratko Buturović je, pored ostalog, predsednik Upravnog odbora fudbalskog kluba Vojvodina, vlasnik je dva hotela - u Novom Sadu. Ranije je bio predsednik fudbalskog kluba "Sutjeska" u Nikšiću i predsednik Bokserskog saveza Crne Gore. Buturoviću je određen pritvor od 30 dana.


Razmena Lestera i Juventusa? - Sportske.net\nRazmena Lestera i Juventusa?\nItalijani ne kriju da su zainteresovani, baš kao ni Englezi, ali šta će odlučiti igrač.\nJuve - Jedan zvanično otišao, još trojica napuštaju klub!Barsina "džinovska" ponuda odbijena!Ovo je baš čudno - Lester hoće francuskog golmana?Potvrđeno - Lester dobio novo pojačanje!Islanđani već počeli da "svađaju" velike evropske klubove\nN'Golo Kante je slobodan za 25 miliona koliko iznosi klauzula, čeka Real, mada je i Juventus u igri.\nItalijani imaju mamac za Lester, u pitanju je odlični Mario Lemina koga Ranijeri želi svim silama. Ovaj nekadašnji fudbaler Olimpika je prvo bio pozajmljen igrač Marseja, pa je Juve otkupio njegov ugovor.\nMogli bi da ga žrtvuju kao deo paketa za Kantea, u tom slučaju bi fudbaler iz Gabona poslužio da smanji novčani deo čitavog sporazuma.\nČini se da ni Lester ne bi imao ništa protiv, ali Kante želi da ide, ali Francuz gleda ka Realu.\nČeka se Florentino Perez, prošlog leta je odbio da ga angažuje jer je procenjeno da odlični vezista nije "igrač svetske klase", odnosno da nije dovoljno atraktivan za navijače.\nPosle sezone života u PL stvari su se promenile, Zidan insistira na njegovom angažovanju, pa i ako Lester postigne dogovor sa Juventusom, Kante može da odbije da se preseli u Italiju.


Vučić obišao Arenu gde se pakuju paketi pomoći za penzionere | INFO 24\nPredsednik Vučić obišao volontere koji vrše pripremu paketa, namenjenih najugroženijim penzionerima, sa nižim primanjima. Beograd najveće žarište korona virusa, slede Niš i Valjevo, rekao je predsednik.\nPredsednik Aleksandar Vučić obišao je volontere koji u „Štark areni“ pakuju pakete pomoći za 173.000 Beograđana starijih od 65 godina čije su penzije manje od 30.000 dinara i razgovarao sa privrednicima koji su te namirnice obezbedili.\nŠleperi sa namirnicama sinoć su stigli u „Štark arenu“, a danas je oko 350 volontera počelo sa pakovanjem paketa.\nSa predsednikom su Arenu obišli i gradonačelnik Zoran Radojičić, zamenik gradonačelnika Goran Vesić i predsednik PKS Marko Čadež, kao i direktor Arene Goran Grbović.\nBeograd je najveće zarište virusa korona, a zatim Niš i Valjevo, izjavio je predsednik Vučić i dodao da će država gledati da uskoro izađe s novim merama za ta tri grada.\n„Beograd je ubeljivo najveće žarište, zatim Niš i Valjevo. Kikinda je bila s početka najveće žarište, i dalje imamo troje ili četvoro lica iz tog grada u teškom stanju”, rekao je Vučić novinarima u Štark areni.\n„Nadam se, nemamo pouzdane podatke, ali nadam se da smo uspeli da zaustavimo ubrzani prodor u Kikindi. A, ova tri grada, a posebno Beograd sada su ubeljivo najveće žarište“, rekao je Vučić.\nPenzioneri ne izlazite napolje, neodgovoran predlog SzS\nPredsednik Srbije Aleksandar Vučić pozvao je penzionere da ne izlaze napolje i ocenio da je predlog SzS da se omogući penzionerima da šetaju jedan sat dnevno vrlo neodgovoran.\n„Molim penzionere dan ne izlaze nigde i da ne slušaju ničije predloge. Neću nijednu reč da kažem, ali ako dragi penzioneri poslušate te predloge neće nam biti dovoljni kompletno Lešće, Novog groblje, Centralno i Bežanijsko groblje, biće malo groblja da primi sve nas, ako se takvi savetu budu slušali“, poručio je Vučić.\n„Molim vas da ostanete kući i slušate državu, a posle toga glasajte za one koji su vam nudili lepši život i sa kojima bi vam bilo možda lakše,ali ko bi preživeo. Samo ostanite kod kuće, ko Boga vas molim“, poručio je Vučić.\nPrvi put očekujemo dramatični skok zaraženih\n“Ali sa tim moramo da se suočimo i bolje je da se pre suočimo nego da čekamo da smrt dođe po nas. Bolnice se pune svaki dan, biće još žrtava jer je sve veći broj ljudi na respiratorima“, rekao je Vučić tokom obilaska volontera u Areni gde se pakuju paketi pomoći za penzionere.\n“Ako to uspemo i žrtvujemo ceo drugi kvartal verujem u snažan i brz oporavak u trećem i četvrtom kvartalu“, rekao je Vučić.\nPredsednik Vučić je preneo da je sa ekspertima iz Kine dogovoreno da se postavi jedna velika laboratorija, u kojoj će moći da se uradi 2.000 testova dnevno.\n„Imaćemo prvi put preciznu sliku o tome koliko je zaraženih ušlo iz inostranstva. Plašimo se da je užasno veliki broj“, rekao je Vučić novinarima u Štark arena.\n„Sa Kinezima smo dogovorili jednu veliku laboratoriju da se postavi, koja može, u kraćem vremenskom roku, da obavi 2.000 testova u jednom danu“, rekao je Vučić.\n„Bolje istini pogledati u lice, nego skrivati pod tepih dok ne dođe katastrofa. Polako ulazimo u sistem ubrzanog testiranja i borićemo se za živote ljudi“, rekao je Vučić.\nViše milijardi evra uložićemo u privatni sektor\nPredsednik Srbije najavio je da će država obezbediti značajnu pomoć privrednicima i uložiti više milijardi evra u privatni sektor.\n„Mi ćemo za 10 dana ali i ranije, izaći sa prvim velikim i značajnim merama, pa ćemo da sednemo da vidimo šta je to sto još možmeo i šta šta možemo da očekujemo od vas“, rekao je Vučić tokom posete volonterima i privrednicima koji šalju pomoć ugroženima.\nVučić: Prosečna plata u januaru 511 evra\nPredsednik Srbije Aleksandar Vučić saopštio je da je prosečna januara plata bila 511 evra.\nOn je kazao da su to zvanični podaci bez decembarskih bonusa.\n„Računamo na ogroman pad u drugom kvaratalu, ali potom rast u 3 i 4 kvartalu. Mi smo vrlo konzervativni u procenama“, podvukao je on.


Srpski biciklisti voze u Melburnu | Glas javnosti\nPočetna > Sport > Srpski biciklisti voze u Melburnu\nMELBURN - Reprezentativci Srbije u biciklizmu doputovali su u Melburn, gde će od 29. septembra do 3. oktobra učestvovati na šampionatu sveta, kojem će sutra prethoditi probna trka u konkurenciji više od 200 vozača.\nSelektor srpskog tima Radiša Čubrić i članovi ekipe - seniori Ivan Stević, Esad Hasanović i Žolt Der, odnosno učesnik trke za vozače do 23 godine Jovan Zekavica, poručili su da su zadovoljni uslovima i prijemom u Melburnu i obećali dobre rezultate na prvenstvu.\nU konkurenciji elita u vožnji na hronometar 30. septembra prvi će startovati Hasanović, a sa suvozačima iz ekipe Stevićem i Derom voziće i drumsku trku 3. oktobra na stazi dugoj 262,7 kilometara.\nMladi biciklista Zekavica braniće boje Srbije u konkurenciji vozača do 23 godine 1. oktobra na stazi od 159 kilometara.\nČubrić je prošao stazu u Đilongu i uverio se u njenu zahtevnost.\n"Promenio sam mišljenje. Mislio sam da je staza lagana, ali jedno je profil na papiru, a drugo kada osetiš drum pod točkovima. Uveren sam da sprinteri ovde nemaju šta da traže. Liči na stazu nekog dobrog evropskog klasika i šanse su na strani takmičara koji umeju da voze jednodnevne trke", poručio je Čubrić.\nProbna trka, sutra u mestu Balarat u blizni Melburna, biće pravi način da srpski biciklisti provere mogućnosti pred start šampionata.\n"Staza je duga 135 kilometara, ali je veoma zahtevna. Nama je ova trka značajna i zbog adaptacije na vremensku razliku. Temperatura nam odgovara i nadam se da će vremenski uslovi biti povoljni i tokom prvenstva", naveo je Čubrić.


Danas se slavi SVETA ANISIJA: Veruje se da će devojkama i ženama ovo doneti sreću i ljubav\nSrpska pravoslavna crkva i vernici danas slave Svetu mučenicu Anisiju.\nSveta mučenica Anisija živela je krajem 3. vekla, rođena je u Solunu u porodici uglednih i bogatih hrišćana. Međutim, rano je ostala siroče i nakon toga rasprodala je svu svoju imovinu i rešila da živi isključivo od svog rada.\nPročitajte još: Da li donosite novogodišnje odluke? Dve su zajedničke većini ljudi na svetu\nPrema priči, ona je jednog dana krenula u crkvu i naletela na nekog vojnika. On je pokušao da joj se udvara, na šta se Anisija prekrstila i, kako on nije hteo da odustane, pljunula ga u lice. Vojnika je ovo toliko naljutilo da je odmah mačem proboo devojku i Anisija je odmah umrla.\nPročitajte još: Koja je razlika između JULIJANSKOG i GREGORIJANSKOG kalendara i gde je nestalo 10 dana?\nsvetac na današnji dan\nko je sveta Anisija


Šojgu stigao u Beograd: Svečani doček ispred Palate 'Srbija', sa Vučićem na radnom ručku\nIzvor: Večernje novosti, 17.Feb.2020, 15:12 (ažurirano 02.Apr.2020.)\nŠojgu stigao u Beograd: Svečani doček ispred Palate "Srbija", sa Vučićem na radnom ručku\nMinistar odbrane Ruske Federacije Sergej Šojgu stigao je danas u Beograd. Srbija je prva zemlja u koju Šojgu dolazi u zvaničnu posetu pošto je ponovo imenovan za ministra Ministar odbrane Ruske Federacije Sergej Šojgu stigao je danas u Beograd. Srbija je prva zemlja u koju Šojgu dolazi u zvaničnu posetu pošto je ponovo imenovan za ministra. Ruski vojni avion Il-96-400 ušao je u vazdušni prostor Srbije oko 11 časova.Ministar odbrane Aleksandar Vulin priredio je danas >> Pročitaj celu vest na sajtu Večernje novosti << za ministra odbrane Ruske Federacije, generala armije Sergeja Šojgua, svečani doček ispred Palate Srbija, uz intoniranje himne dve države i smotru počasne garde.Nakon svečanog dočeka ispred Palate Srbija, počeo je sastanak delegacija, a kasnije će u kasarni Topčider u Domu garde ministru Šojguu biti uručen počasni doktorat Univerziteta odbrane.Ministri Šojgu i Vulin obišli su izložbu „Odbrana 78“ u Muzeju grada Beograda. Ministri će položiti vence na Spomen obeležje oslobodiocima Beograda i na Spomenik crvenoarmejcu, a zatim će zajedno položiti kapsulu u spomen ploču „Večne vatre“.PROČITAJTE JOŠ - Srpski MiG-ovi 29 dopratili Šojgua Predsednik Srbije Aleksadar Vučić biće domaćin ministru Šojguu na radnom ručku.\nVečernje novosti: Šojgu stigao u Beograd: Ruski ministar odbrane primio doktorat i čestitao Dan državnosti Srbije, sa Vučićem na radnom ručku


SAD uvele sankcije Rusiji zbog širenja ransomwarea NotPetya\nVesti, 16.03.2018, 10:00 AM\nSjedinjene Američke Države su uvele sankcije protiv pojedinih ruskih institucija i pojedinaca zbog širenja ransomwarea NotPetya po celom svetu, sajber napade na američku električnu mrežu, i pokušaje uticaja na predsedničke izbore u SAD.\nSankcije su najavljene u saopštenju za medije koje je izdala Kancelarija za kontrolu strane aktive američkog trezora (OFAC).\nAmeričko ministarstvo finansija i trezora je u saopštenju imenovalo pet institucija i 19 osoba. Ime na vrhu liste onih protiv koje su uvedene sankcije je Agencija za istraživanje interneta LLC (IRA), takozvana "farma trolova" kojom se upravlja iz Sankt Peterburga, koja je umešana u širenje lažnih vesti i stvaranje nekoliko kontroverznih organizacija koje su pokušale da utiču na ishod američkih izbora 2016. godine.\nNa listi se nalaze uglavnom pojedinci i organizacije koje finansijski podržavaju IRA, ali i neki visoki zvaničnici ruske Federalne službe bezbednosti (FSB) i Glavne obaveštajne direkcije (GRU), za koje se veruje da su umešani u širenje ransomwarea NotPetya i sajber napade na američki energetski sektor.\nSAD su okrivile Rusiju za NotPetya epidemiju, nazvavši je "najdestruktivnijim i najskupljim sajber napadom u istoriji."\nNapad je rezultirao gubicima širom Evrope, Azije i Sjedinjenih Država koji se mere milijardama dolara, i značajno je poremetio globalnu isporuku, trgovinu i proizvodnju lekova. Pored toga, nekoliko bolnica u Sjedinjenim Američkim Državama nije moglo da koristi elektronske dokumente više od nedelju dana.\nBela kuća je zvanično okrivila Rusiju za širenje NotPetya ransomwarea 15. februara. Velika Britanija, Australija, Kanada i Novi Zeland, koje su članovi obaveštajne koalcije Five Eyes, objavile su u to vreme slična saopštenja u kojima su okrivile Rusiju za NotPetya ransomware.\nDo danas, SAD su sankcionisale više od 100 pojedinaca i organizacija povezanih sa Rusijom, umešanih u sajber napade, mešanje u izbore ili rusku invaziju na Krim.\nSAD su proterale 35 ruskih diplomata u decembru 2016, kao odgovor na rusko mešanje u izbore.\n"Kao rezultat današnje akcije, sva imovina i interesi imenovanih osoba koje su predmet američkih sankcija su blokirani, a američkim državljanima su zabranjene transakcije sa njima", saopštilo je američko ministarstvo.


Podrška likvidnosti malog biznisa\nBanca Intesa pripremila je specijalnu ponudu kredita za likvidnost namenjenog malim preduzećima i preduzetnicima. Sredstva su do 30. juna ove godine dostupna klijentima Banca Intesa ali i onima koji to žele da postanu, pod istim uslovima.\nKredit za likvidnost banka plasira u vidu dinarskog modela i modela sa valutnom klauzulom. Kredit za likvidnost u dinarima odobrava se u iznosu od 3.000 do 100.000 evra, u dinarskoj protivvrednosti, sa rokom otplate na 15 ili 20 meseci i uz mogućnost korišćenja grejs perioda u trajanju do 3 meseca. Navedena pozajmica, dostupna u okviru specijalne ponude, korisnicima je na raspolaganju uz fiksnu kamatnu stopu koja na godišnjem nivou iznosi već od 12,95 odsto.\nSpecijalnu ponudu pozajmice za likvidnost mala preduzeća i preduzetnici mogu iskoristiti za nabavku repromaterijala, realizaciju plaćanja ka dobavljačima, izmirivanje finansijsih obaveza i održavanje tekućeg poslovanja.


Razgovarala: Elena Polakovskaja, novinarka ruskog servisa Radija Slobodna Evropa; priredio Dragan Štavljanin\n“Nakon pripajanja Krima, usledili su sve dramatičniji događaji sa invazijom na Ukrajinu 2014. godine, koji su se činili nezamislivim pre samo nekoliko godina, tačnije nismo mogli da predvidimo rat između Rusije i Ukrajine!\nIstraživanja pokazuju da 67 odsto ruskih ispitanika želi da vide Ukrajinu kao suverenu državu, a samo 22 odsto Rusa ima oprečni stav. Većinski deo društva nije spreman da podrži dalje aneksije i ratne pohode\nSužavaju se domaći izvori za održavanje vlasti, Stoga je nužno potražiti spoljašnje izvore za jačanje pozicije i time skretati pažnja stanovništva sa sopstvenih problema\nNeprijatelj može jedino biti neko ko je veoma moćan, a najmoćnija državu na svetu su SAD. koja odgovara ambicijama ruske vladajuće klase\nUkrajina je istovremeno postala i polje za testiranje nove Putinove doktrine - veštačka platforma za konfrontaciju između Kremlja i Zapada, pre svega sa SAD-om\nRuska vlast želi da spreči Ukrajinu da postane deo liberalnog poretka u nastojanju da suzbije širenje liberalne demokratije na postsovjetskom prostoru\nSamo jedan od pet Rusa želeo bi da se njihovi sinovi bore u Donbasu\nRuska elita je stekla bogatstvo krađom i prodajom prirodnih resursa u zemlji na Zapadu. Zato je malo verovatno da će ona podržati svog vođu u suludom, otvorenom sukobu sa Zapadom


U očekivanju novog strelišta\nSekcija za gađanje glinenih golubova u Subotici je osnovana 1950. godine. Do 1955. godine ova sekcija Streljačkog saveza u Subotici doživela je pravi procvat, zahvaljujući neumornom radu nekolicine aktivista: Fabijana Horvackog, Imrea Doboa, Imrea Saboa i Janoša Zedija. Na obali Krvavog jezera izgrađeno je i dobro opremljeno olimpijsko strelište sa 15 mašina za izbacivanje glinenih golubova, koje je u više navrata bilo poprište pokrajinskih, republičkih, međuopštinskih i državnih prvenstava.\nPrvi značajniji rezultat zabeležen je 1953. godine, kada je na prvenstvu države u Zagrebu ekipa Vojvodine osvojila prvo mesto. U toj ekipi bio je i subotičanin Nandor Štajnfeld.\nStreljački klub „Fazan", a od 1979. godine „Trapskit" Subotica, ponovo izbija u sam vrh 1977. godine sa vrlo dobrim rezultatima postignutim na meduopštinskom takmičenju na Paliću i na Pokrajinskom prvenstvu maja 1977. u Novom Sadu u disciplini „trap". Družina je tada brojala 83 člana. Posle sanacije jezera Palić, strelište je 1979. godine srušeno, a novo do danas nije podignuto! Članovi „Trap-skit" družine su se poslednji put takmičili na turniru u Bečeju 1980. godine.\nZnačajniji rezultati: 1954. godine Imre Sabo pobedio je na državnom prvenstvu u Brčkom; u Novom Sadu, 1976. godine, Gabor Bodo zauzima 46, a Laslo Stangl 54. mesto; na pokrajinskom prvenstvu u Novom Sadu, 1977. godine, „Fazan" iz Subotice je 9. u ekipnom plasmanu, u konkurenciji 14 ekipa iz Vojvodine.\nNa Krvavom jezeru su, inače, održana i dva državna: prvenstva: prvo 27. jula 1955. a drugo 29. septembra 1962. godine.\nSa takmičenja u gađanju glinenih golubova


Najskuplja otkupna klauzula u istoriji fudbala! - Sportske novosti\nNaslovna Fudbal Novosti Fudbal Najskuplja otkupna klauzula u istoriji fudbala!\nOtkupna klauzula u fudbalu ume da bude jako visoka, a primera radi, Lionel Mesi je imao otkupnu klauzulu u visini od 700 miliona evra. Barselona je sada postavila novi rekord, tako što će Pedri da potpiše novi ugovor sa Barselonom, a njegov otkup koštaće milijardu evra.\nPedri ima 18 godina, stigao je u Barselonu na leto pretprošle godine iz Las Palmasa za 20 miliona evra. Prošle sezone je za klub upisao 52 nastupa uz 4 gola i 6 asistencija, a pored toga, od značajnijih reprezentativnih nastupa, učestvovao je na Evropskom prvenstvu i na Olimpijskim igrama. Svakako, fudbaler na čijoj će igri da se bazira Barselonin fudbal u narednom periodu.\nPrethodni tekstStanojević zadovoljan nakon trijumfa\nSledeći tekstNa zimu napuštaju Crvenu Zvezdu


Trnovo: U birački spisak upisano 1.409 birača Istaknut\nsreda, 06 septembar 2017 15:03\nZa predstojeće prijevremene izbore za načelnika opštine Trnovo u centralni birački spisak upisano je 1.409 birača, od kojih za redovna biračka mjesta 1.352, a glasanje izvan BiH 57.\nTakođe, određena su četiri redovna biračka mjesta, jedno za glasanja nepotrvđenim listićima i jedan mobilni tim.\nOpštinska izborna komisija bi trebalo do 9. septembra da odredi biračke izbore koji će u narednoj sedmici obaviti potrebnu obuku.\nCentralna izborna komisija BiH odlučika je da prijevremeni izbori za načelnika opštine Trnovo budu održani 24. septembra.\nRazlog ovakvih izbora u ovoj opštini u sastavu grada Istočno Sarajevo jeste zbog iznenadne smrti načelnika opštine Gorana Vujičića, koji je preminuo 9. jula ove godine.\nKandidati za načelnika opštine Trnovo su Nenad Mišović iz SDS, koji je u prošlom mandatu obavljao tu funkciju, i Dragomir Gagović iz SNSD-a.\nPredizborna kampanja počinje u subotu, 9. septembra.\nViše iz ove kategorije « Izgorio automobil u Istočnoj Ilidži Vučić sutra u posjeti Gradu Istočno Sarajevo »


Ministar Halilović u Prijedoru-prezentacija projekta Elektrifikacija objekata realizovanog povratka - GradPrijedor.com - Portal grada Prijedora\nHome»Društvo»Ministar Halilović u Prijedoru-prezentacija projekta Elektrifikacija objekata realizovanog povratka\nMinistar Halilović u Prijedoru-prezentacija projekta Elektrifikacija objekata realizovanog povratka\n16. februara 2011. Updated: 16. februara 2011. 3 Mins Read\nU okviru projekta „Elektrifikacija objekata realizovanog povratka“, koji je vrijedan 560.000 KM, rekonstruisano je gotovo 19 kilometara niskonaponske mreže na koju je priključen 521 potrošač u 4 prijedorska povratnička naselja. Ovaj projekat je „Elektrokrajina“ Banjaluka finansirala sa 260.000 KM i izvođenjem radova vrijednim dodatnih 30 odsto ukupne investicije, Ministarstvo za ljudska prava i izbjeglice BiH je učestvovalo sa oko 200.000 KM, dok je opština Prijedor uložila 100.000 KM, pa su povratnička naselja Raškovac, Ljeskare, Trnopolje i Čejreci od sada kvalitetno snabdjevena strujom. Načelnik opštine Prijedor Marko Pavić je danas rekao da je ovim projektom završen dio posla i da je za potpuni završetak elektrifikacije povratničkih naselja potrebno oko 1.4 miliona KM.\n„Pomoć Fonda za povratak BiH očekujemo za obnovu mosta na Žegeru gdje imamo okončane sve procedure, ali ne i novac, a za to je potrebno oko 250.000 KM“, rekao je Pavić novinarima u Prijedoru nakon prezentacije završenog projekta. Ministar za ljudska prava i izbjeglice BiH Safet Halilović, koji je danas sa saradnicima boravio u našoj opštini, je izjavio da je opštini Prijedor ovo ministarstvo od 2008. do 2010. godine u raznim projektima pomoglo sa oko 2 miliona KM. „Za ovu godinu očekujemo da ćemo 710.000 KM izdvojiti za rekonstrukciju stambenih jedinica povratnika u Prijedoru. Izdvojićemo i 100.000 KM za most na Žegeru i nadam se da ćemo pomoći da se radovi završe u cijelosti“, dodao je Halilović.\nOn je izrazio nadu da će opština Prijedor, u skladu sa Revidiranom strategijom povratka do 2014. godine, vrijednom milijardu KM, dobiti znatan dio novca za rješavanje pitanja održivog povratka koji je sada prioritet u odnosu na nekadašnje stambene probleme. Pomoćnik ministra za izbjeglice i raseljena lica Republike Srpske Nenad Ðokić je novinarima rekao da je Vlada posredstvom ovog ministarstva u elektrifikaciji povratničkih naselja u 2008. godini učestvovala sa 84.000 KM, a u 2010. godini zajedno sa opštinom Prijedor sa 410.000 KM. „U različite projekte u opštini Prijedor od 2007. godine do danas ovo ministarstvo uložilo je 2.780.000 KM, i to najviše u infrastrukturu budući da su stambena pitanja do tada većinom bila riješena“, dodao je Ðokić. Vršilac dužnosti direktora „Elektrokrajine“ Banjaluka Seka Kuzmanović je rekla da je 47 povratnika ovim projektom struju dobilo prvi put nakon povratka na svoja imanja.\n„Osim novopriključenih potrošača, izvršili smo i sanaciju srednjenaponske i niskonaponske mreže u tim područjima, tako da su naša ulaganja i dosta veća nego što je bila naša obaveza po projektu“, navela je Kuzmanovićeva. Direktor Fonda za povratak BiH Mlađen Božović rekao je da je ovo jedan od mnogobrojnih projekata elektrifikacije koji se provodi u više od 60 opština u BiH. „Ovo je projekat koji kao prioritet realizujemo posljednje 3 godine i ukupna vrijednost mu je veća od 12 miliona KM“, naveo je Božović. Prema podacima Ministarstva za ljudska prava i izbjeglice BiH, na područje opštine Prijedor do sada se vratilo blizu 25 000 prijeratnih stanovnika, a za povratak je prijavljeno dodatnih 1006 porodica odnosno 3326 lica. Ministar Halilović je nakon prezentacije projekta posjetio Čejreke i Ljeskare gdje se na licu mjesta u direktnom razgovoru sa mještanima informisao o problemima sa kojima se susreće povratnička populacija u opštini Prijedor.


Psi znaju gde se završavaju njihove šape i počinje ostatak sveta, pokazuje novo naučno istraživanje objavljeno u časopisu "Sajentifik riport", koje pse dodaje grupi životinja sa sposobnošću da razdvoje svoje postojanje od okruženja. >> Pročitaj celu vest na sajtu B92 <<\nPongrač kaže da su naučnici izgubili interesovanje za proučavanje svesnosti vrsta koje nisu pokazale složene forme prepoznavanja sebe. Ali njegov tim rešio je da krene ispočetka kada su psi u pitanju i da istraži niže nivoe svesnosti kod njih, odnosno one koji su značajni za njihov život, prenosi "Lajvsajens".\n"Psi su inteligentne životinje, koje imaju velika tela i brzo se kreću u veoma kompleksnom okruženju. Zbog toga bi svesnost o telu teoretski bila veoma važna za njih, kada, na primer, treba da izbegnu prepreke", navodi Pongrač.\nObjekat-igračka je zakačen za otirač tako da pas mora da siđe sa otirača kako bi ga podigao. Drugim rečima, psima je njihovo telo bilo prepreka da ispune zadatak i morali su namerno da "uklone" prepreku kako bi odgovorili zadatku.\n"Kada su psi povlačili zadati objekat, on je podizao i otirač, pa su psi osećali da se on pomera pod njihovim šapama kako pomeraju igračku. U takvom scenariju, psi su brzo silazili sa otirača, držeći i dalje igračku u ustima, a potom su je davali vlasniku", objašnjava mađarski naučnik.\nUtvrdili su da psi češće i brže silaze sa otirača kada je igračka zakačena za njega, nego kada je zakačena za tlo, što su naučnici poredili, navodi "Sputnik".\n"Ovo je prvi dokaz da su psi sposobni da razlikuju vezu između njihovog tela i okruženja, i to kroz uzročno-posledični odnos svojih postupaka", navodi Pongrač.


JANKO VESELINOVIĆ: Pitanje je kada će nasilje režima biti okrenuto protiv političkih protivnika\n26.09.2017. 17:19h 26.09.2017. 18:27h\nPredsednik Pokreta za preokret Janko Veselinović izjavio je u Novom danu televizije N1 da će predsednik Srbije Aleksandar Vučić, kao nosilac izborne liste SNS-a u Beogradu, morati da podnese ostavku ako njegova stranka te izbore izgubi. Veselinović poručuje i da se “prava opozicija” mora ujediniti oko jednog kandidata za gradonačelnika.\nVučić je time što je prihvatio da bude nosilac SNS-ove liste na izborima koji bi, kako mediji navode, trebalo da budu održani u decembru u Beogradu, da priliku opoziciji da ga porazi, ocenio je Veselinović.\n“On daje priliku da posle godinu dana opet izađe na crtu opoziciji. Pobeda bi ga dovela u situaciju da realizuje još jednu pobedu ili (u slučaju poraza) da opozicija traži njegovu ostavku jer je izgubio poverenje građana Srbije, jer je izgubio izbore u Beogradu, a Beograd je najmanje jedna četvrtina Srbije”, objasnio je on.\nVeselinović poručuje da opozicija zato nema vremena za gubljenje, jer su redovni parlamentarni izbori tek za tri, a predsednički za četiri godine, a to Vučiću, kako kaže, ostavlja mogućnost da uništi Srbiju, a sa njom i Beograd.\nLider Pokreta za preokret oštro je kritikovao petogodišnju vladavinu\nAleksandra Vučića, ocenivši da su njegovi “diktatorski metodi metastazirali u sve društvene pore”.\n“Njegove (Vučićeve) paravojne, parapolicijske grupacije kontrolišu ono što bi trebalo da kontroliše sistem. Preuzeo je medije, preuzeo je tokove novca, a s druge strane imamo opoziciju koja nije svesna tih metastaza i činjenice da će organizam biti usmrćen”, ocenio je on.\nTreba nam jedan kandidat, razumem Đilasa ako neće\nPodseća da je Pokret za preokret još u junu opoziciji predložio zajedničke stavove, a to je da se od Vučića i RTS-a ultimativno traže uslovi za poštene izbore, kao i da se ni pre ni posle izbora ne sarađuje sa SNS-om.\nCela opozicija koja prihvate te principe, i koju Veselinović naziva “pravom”, treba, prema njegovom mišljenju, da stane iza jednog, zajedničkog kandidata za gradonačelnika Beograda.\nVeselinović smatra da opozicija ne treba da “cepa dlaku na dva dela” i da se bavi time “ko je malo više levo, ko je malo više desno” i “ko je više za EU, a ko manje”, jer to sada nije tema.\nDodaje i da je gotovo u svakodnevnom kontaktu sa ljudima opozicije – Vukom Jeremićem, Sandom Rašković Ivić, Đorđom Vukadinovićem – da svi imaju identičan stav da je opoziciji potreban jedan kandidat iza koga će svi stati.\n“Svi moraju malo da svoje lične sujete stave po strani. Odličnu stvar je rekao Vuk Jeremić kada je govorio o (Draganu) Đilasu kao kandidatu. Bio sam svedok kada je Đilas mimo bilo kakvih pravila logike, isključio Jeremića iz stranke. Imao sam nesuglasice sa njim, ne bih imao problem da podržim Đilasa”, istakao je Veselinović.\nDodaje, ipak, da je svojevremeno kao član komisiju za zaštitu članova Demokratske stranke od Vučićevog, video kako je Đilas razvlačen kroz blato i da ga ne bi iznenadilo da nekadašnji gradonačelnik Beograda ne prihvati da učestvuje na izborima. “Kao čovek bih ga razumeo”, kaže gost Novog dana.\nBojkot ako ne bude poštenih izbornih uslova\nDrugi važan uslov za uspeh opozicije u Beogradu jeste insistiranje na poštenim izborima. Veselinović tvrdi da su u prethodnom periodu “pokradeni” i predsednički, i parlamentarni, i lokalni, i pokrajinski izbori, i da je to “jasno i malom detetu”, ali da sudovi ne reaguju, jer “nemamo pravnu državu”.\nObjašnjava da opozicija treba da iskoristi sve moguće demokratske metode pritiska da se pošteni izbori obezbede – od protesta na ulicama do povlačenja iz republičkog i lokalnih parlamenata. Ukoliko u toj misiji ne uspe, opozicija, prema mišljenju Veselinovića, treba da bojkotuje izbore u Beogradu.\nGlava opozicionog lidera vredi 10.000 evra\nVeselinović je u Novom danu rekao i da je pratio slučaj Vranjskih novina i štrajk glađu Vukašina Obradovića sa kojim je, kako kaže, ranije sarađivao na izradi strategije odnosa prema RTS-u.\nLider Pokreta za preokret kaže da je ohrabren činjenicom da su novinari stali u odbranu profesije budući da je Vučić, kako kaže, odlučio da ugasi sve slobodne medije u zemlji.\nOcenio je i da je nedavna policijska vežba “Vihor”, zbog koje je Beograd nenajavljeno jedno vreme bio blokiran, istovremeno i komična, ali i opasna i upozoravajuča.\n“U jednim prorežimskim novinama izašao je naslov da u Beogradu plaćene ubice ubijaju za 10.000 evra. To je vest koja zastrašuje opoziciju, s tim je poručeno da vaša glava košta 10.000 evra”, rekao je Veselinović.\nNa primedbu da je reč o prilično teškim optužbama, Veselinović je rekao da “apsolutno” smatra da su takve likvidacije moguće.\nTvrdi i da Saša Mirković i Dejan Anđus nisu slučajno uhapšeni, te da je reč o ljudima koji mogu biti svedoci saradnici, budući da su učestvovali u “polukriminalnim” aktivnostima režima.\n“Vučić kontroliše navijačke grupe i nasilje, samo je pitanje kada će nasilje biti okrenuto prema političkim protivnicima”, ocenjuje Veselinović.\nJANKO VESELINOVIĆ O GAŠENJU NJUZVIKA ZBOG PRITISAKA REŽIMA NA AMG: Gušenje medija je ono što su radili fašisti i Vučić u devedesetim\nJANKO VESELINOVIĆ: Vučić je zamenio fotelju za Kosovu\nJANKO VESELINOVIĆ: Iza svega lošeg što se dešava u Srbiji stoji Vučić!\nJanko VeselinovićPokret za preokretAleksandar VučićSNSizborBeogradopozicijaVuk JeremićDragan Đilasnasilje


Diskvalifikovana učesnica "Zadruge 5", Miljana Kulić nakon napuštanja Bele kuće neko vreme provela je na jednoj benzinskoj stanici gde je uz cigaretu čekala da neko dođe po nju.\nKulićka je sedela, a sve vreme je gledala u telefon, dok ju je radnik, baš kao i prolaznici, posmatrali šta radi.\nOna je bila nenašminkama, vidno nerasploložena, u crnoj haljini svezane kose.\n- Ništa, poslala sam ko će da ode po nju i da dođe kući. Umorna je, to je sve, nije htela da uđe od prvog dana u Zadrugu, ali je htela da ispoštuje poziv, ne oseća se dobro- krakto je prokomentarisala Marija nakon Miljaninog odlaska iz "Zadruge" za "Republika.rs".\nEVO GDE SE NALAZI MILJANA NAKON DISKVALIFIKACIJE Uhvaćena vidno neraspoložena na neočekivanom mestu


Vozači obratite pažnju, magla u Podrinju\nSaobraćaj se jutros na većini puteva u Republici Srpskoj odvija bez zastoja i posebnih ograničenja, a magla mjestimično smanjuje vidljivost u kotlinama i uz riječne tokove u donjem Podrinju, saopšteno je iz Auto-moto saveza Srpske.\nZbog izgradnje distributivnih cjevovoda vodovodne mreže, izmijenjen je režim saobraćaja na dionici magistralnog puta Polje-Brod, u opštini Brod.\nZbog deminiranja terena na deminerskom radilištu "Klakari Donji osam, 13 i 14", u opštini Brod dolazi do privremenih obustava saobraćaja na dionici magistralnog puta Brod-Odžak radnim danima od 8.00 do 15.00 časova, u intervalima 30 minuta obustave i 10 minuta propuštanja.\nZbog saobraćajne nesreće koja se noćas dogodila u mjestu Donja Lučka, na magistralnom putu Cazin-Velika Kladuša, obustavljen je saobraćaj i preusmjeren na lokalne obilaznice.\nNoću dolazi do obustava saobraćaja u intervalima od 00.30 do 1.30 časova, od 2.00 do 3.30 časova i od 4.00 do 5.30 časova.\nVozači oprez: Kolovozi mokri, pojačan saobraćaj u gradskim centrima\nNema gužvi na granicama, klizište na putu Mrakovica - Gradiška\nVozači, oprez: Mokri i klizavi putevi\nAMS Srpske: Kolovoz vlažan, povećana opasnost od odrona


Eurasia Press & News » Podrška cjelovitosti BiH\nAuthor : Mirza Čubro | Thursday, July 22, 2010\nComments Off on Podrška cjelovitosti BiH\nSrbija podržava cjelovitost BiH i podržat će svaku promjenu unutrašnjeg ustrojstva koja će biti utemeljena na dogovoru njena tri konstitutivna naroda, poručio je u srijedu u Sarajevu predsjednik srbijanske vlade Mirko Cvetković.\nPremijer Srbije i predsjedavajući Vijeća ministara BiH Nikola Špirić zaključili su tokom sastanka da između dvije zemlje postoji niz otvorenih pitanja, ali da niti jedno od njih značajno ne opterećuje međudržavne odnose.\n“Srbija želi da doprinese pomirenju u regionu. U tom svetlu podržavamo teritorijalni integritet BiH, a kada je u pitanju unutrašnje uređenje podržaćemo svako rešenje koje je utemeljeno na dogovoru dva entiteta i tri naroda. Zahvalni smo BiH koja podupire teritorijalni integritet Srbije jer nije priznala unilateralno proglašenu nezavisnost Kosova”, kazao je Cvetković.\nŠpirić je naglasio da su državne delegacije BiH i Srbije jučer razgovarale o svim otvorenim pitanjima od granica, imovine, sukcesije. Ocijenio je kako postoji napredak u odnosima, o čemu svjedoči činjenica da Srbija i BiH imaju dobru privrednu saradnju koja se stalno razvija.\n“Državne komisije nedavno su razgovarale o granicama i vjerujem da ćemo brzo imati sporazume. Razgovarali smo i o staroj deviznoj štednji, sukcesiji, imovinskim pravima, odnosno o svim otvorenim pitanjima. Mislim da treba da ih rješavamo jedno po jedno i krećući se od lakših ka težim”, rekao je Špirić, dodajući da dobri odnosi Srbije i Hrvatske doprinose jačanju stabilnosti cijelog regiona, te da BiH želi biti dio uspješne regionalne priče.\nŠpirić i Cvetković jučer su dogovorili i održavanje zajedničkih sjednica Vlade Srbije i Vijeća ministara BiH kako bi se ubrzalo rješavanje otvorenih pitanja. Na marginama susreta državnih delegacija jučer je u Sarajevu održan i privredni forum između BiH i Srbije.\nCvetković i Špirić pozvali su privrednike dvije zemlje da intenziviraju saradnju, a obećali su da će vlasti ukloniti sve eventualne barijere za saradnju.\n“Cijeli prostor BiH pogoduje raznim potencijalima i odlična je prilika za investiranje. Mogućnosti za ulaganja su velike – od elektroenergetskog sektora, preko infrastrukturnih projekata, do poljoprivrede. Uslovi za privređivanje u BiH su mnogo bolji nego što to pokazuje percepcija u javnosti”, ocijenio je Špirić, dok je Cvetković naglasio da privrednici dvije zemlje jako dobro poznaju uslove privređivanja u Srbiji, odnosno u BiH, jer su ti sistemi identični.\nTokom jednodnevne posjete našoj zemlji premijer Srbije razgovarao je i s predstavnicima parlamenta BiH, te Nebojšom Radmanovićem, članom Predsjedništva BiH iz RS.\n“Svi u regionu osjećaju da ova vlast u Srbiji želi raditi na pomirenju, regionalnoj saradnji i izgradnji boljih odnosa sa svim susjednim zemljama. Svjedoci smo da postoji kontinuitet posjeta iz Srbije BiH na veoma visokom nivou, što znači napredak u odnosima, koji pozdravljam. Postoje oni koji ne misle tako, ali sam uvjeren da većina stranaka i naroda u BiH misli kao i ja”, rekao je Radmanović nakon susreta s Cvetkovićem.\n« Moldovan President Mihai Ghimpu asks world parliaments’ help to remove Russian weaponry from Transnistria\nKatar najavio ulaganja »


RTCG - Radio Televizija Crne Gore - Nacionalni javni servis :: Region :: Održan masovni protest za čist vazduh\nSKOPLJE 20. 12. 2019. 21:59 >> 21:56 0\nOdržan masovni protest za čist vazduh\nHiljade građana Skoplja učestvovalo je večeras u protestnom maršu za čist vazduh.\nGlavni grad Sjeverne Makedonije je, tokom jeseni i zime, uvijek među gradovima sa najzagađenijim vazduhom na svijetu.\nGrađani Skoplja su sa zaštitnim maskama na licima i transparentima na kojima se traži da vlast riješi problem enormnog zagađenja, prošetali od Ministarstva za životnu sredinu, pored parlamenta, do zgrade vlade.\nEkološki marš u Skoplju i gradovima u unutrašnosti zajednički je organizovalo više od 30 građanskih organizacija, koji su Vladi Sjeverne Makedonije dali rok do 31. decembra da ispuni više od 100 zahtjeva vezanih za životnu sredinu.\nMaršu je prethodio protest učenika više gimnazija, koji su poslijepodne bojkotovali nastavu i okupljali se u školskim dvorištima, a gradonačelnik Skoplja Petre Šilegov je odmah razriješio direktorku jedne srednje škole koja je prijetila učenicima ako se priključe protestima protiv zagađenja.\nKako je prenio portal Sakam da kažam, ministar za životnu sredinu Sjeverne Makedonije Naser Nuredini podržao je proteste građana za čist vazduh.\n"Apsolutno podržavam pravo građana da protestuju za čist vazduh i čistu životnu sredinu", rekao je Nuredini, prije skopskog marša koji je dio globalnog protesta protiv zagađenja i otopljavanja.\nU S. Makedoniji za dan šestoro umrlih\nVjetar u Skoplju kidao drveće, nosio krovove\nZa izbore planiraju 9,3 miliona eura\nMasovna tuča u gradskoj bolnici


O FON-U - Časopis InterFON - studentski časopis\nFakultet organizacionih nauka (FON), u sastavu Univerziteta u Beogradu, je jedan od najsavremenije organizovanih fakulteta u regionu. U uslovima intenzivnih promena FON je postao vodeća i referentna nastavno-naučna institucija u oblasti informacionih sistema i tehnologija, menadžmenta i organizacije. Sa tradicijom dugom 40 godina FON danas studira preko 4200 studenata na 18 akreditovanih studijskih programa na osnovnim, master, specijalističkim i doktorskim studijama. FON pripada grupaciji tehničkih fakulteta Univerziteta u Beogradu. Stalnim unapređenjem nastavnog procesa vama, budućim studentima Fakulteta organizacionih nauka, pruža se mogućnost da u dinamičnom okruženju uz timski rad, ispoljite svoju kreativnost i ostvarite svoje potencijale. U cilju unapređenja obrazovanja i sticanja osnova za uspešnu poslovnu karijeru, Fakultet vam pruža kvalitetan program obrazovanja, priliku da stečena znanja primenite u nekim od najuspešnijih domaćih i stranih kompanija, program međunarodne razmene studenata, kao i rad u studentskim organizacijama i učestvovanje u brojnim vannastavnim aktivnostima.


Potpisujem :: Javna diskusija posvećena temi zaštite žena od nasilja u Užicu\nOkrugli sto “Bezbedna” organizovala je Policijska uprava Užice u saradnji sa Ženskim centrom Užice u cilju promovisanja kampanja „16 dana aktivizma protiv nasilja prema ženama” i „Potpisujem”. Okrugli sto je bio posvećen temama zaštite žena od nasilja u porodici, sa posebnim fokusom na aktuelnu situaciju u ovoj oblasti na teritoriju Grada Užica i primenu Konvencije Saveta Evrope protiv nasilja prema ženama.\nU okviru diskusije su učestvovale/-i Dragica Jevtović, načelnica PU Užice, Radmila Gujaničić i Marija Grujičić iz Ženskog centra Užice, Danijela Pešić iz Autonomnog ženskog centra i Branko Gavrilović, član Gradskog veća za socijalnu politiku.\nSnažne poruke podrške ženama sa iskustvom nasilja uputili su svi učesnici u diskusiji, dok je Branko Gavrilović naveo da je nakon osnivanja Saveta za socijalnu politiku pri Gradskoj upravi započeo proces donošenja nove Odluke o socijalnoj zaštiti Grada Užica, koja će predvideti specijalizovanu uslugu SOS telefona za žene sa iskustvom nasilja.\nUčesnici okruglog stola bili su predstavnici/-ce institucija koje pružaju zaštitu žrtvama nasilja (Centra za socijalni rad, Osnovnog suda, Osnovnog javnog tužilaštva i Policijske uprave) i Gradske uprave.\nU okviru diskusije su učestvovale/-i Dragica Jevtović, načelnica PU Užice, Radmila Gujaničić i Marija Grujičić iz Ženskog centra Užice, Danijela Pešić iz Autonomnog ženskog centra i Branko Gavrilović, član Gradskog veća za socijalnu politiku. Snažne poruke podrške ženama sa iskustvom nasilja uputili su svi učesnici u diskusiji, dok je Branko Gavrilović naveo da je nakon osnivanja Saveta za socijalnu politiku pri Gradskoj upravi započeo proces donošenja nove Odluke o socijalnoj zaštiti Grada Užica, koja će predvideti specijalizovanu uslugu SOS telefona za žene sa iskustvom nasilja.


Muzika igra važnu ulogu u životu odraslih ljudi, ali i u dečijem uzrastu. Tokom odrastanja, čak od najranijeg detinjstva, muzika utiče na brojne razvojne segmente.\nSvaki roditelj svom detetu želi da priušti najbolje uslove odrastanja - od kupovine odeće od lepog i kvalitetnog materijala, preko obezbeđivanja najboljih igračaka, pa sve do kvalitetnog vaspitanja i obrazovanja. Jedan od segmenata odrastanja dece jeste razvoj osnovnih muzičkih sposobnosti.\nMnogi roditelji pitaju se da li uopšte mogu uticati na muzičke sposobnosti dece i razvoj muzičkog ukusa deteta, te smo mi u narednim redovima pokušali da razrešimo tu dilemu i damo odgovore na neka od najčešćih pitanja u vezi sa ovom temom.\nZnačaj i uloga muzike u ranom razvoju dece\nRazumevanje muzike počinje pre rođenja bebe, a ključan period završava se oko šeste godine života. Naravno i posle toga možete uticati na razvoj muzičkog ukusa i muzičkih sposobnosti, ali u navedenom periodu je taj uticaj dosta intenzivniji.\nU najranijem detinjstvu deca se upoznaju sa tonovima i počinju sa razlikovanjem tempa i melodije kompozicija. Upravo ova činjenica ide u prilog tvrdnji da i u periodu trudnoće treba puštati kvalitetnu klasičnu muziku bebi. U tom pogledu, uloga roditelja je od krucijalnog značaja, s obzirom na to da su barem u prvih godinu dana roditelji ti koji provode najveći deo vremena sa bebom.\nPutem aktivnosti u koje se uključuje muzika, deca razvijaju brojne veštine i upravo u tome se ogleda značaj kvalitetnog muzičkog obrazovanja. Dok deca slušaju prijatne tonove kod njih se javljaju pozitivne emocije, a dokazano je da na ovaj način možete uticati na brojne aspekte dečijeg razvoja.\nAktivnosti kojima podstičete razvoj muzičkih sposobnosti deteta\nVaspitači u predškolskim ustanovama na nedeljnom novou održavaju nekoliko muzičkih aktivnosti, ne bi li podstakli razvoj muzičkih sposobnosti dece. Izuzev toga, aktivnosti ovog tipa imaće velikog uticaja na fizički razvoj i razvoj govora deteta, razvoj socijalnih i emocionalnih veštna i kreirati osnovu za numeričke veštine.\nNa koji način možete da postignete ovo i kod kuće?\nSamo 20 minuta dnevno i nekoliko sredstava dovoljni su da kod deteta do 6. godine podstičete razvoj pomenutih veština i sposobnosti. Stoga ćemo vam dati primer jedne interesantne muzičke aktivnosti.\nPre svega odaberite 2-3 dela klasične muzike i skratite ih tako da traju po 1-2 minuta. Uzmite beli hamer i običnu olovku ili bojicu, jednu plastičnu čašu sa poklopcem, pirinač i od kartona napravite mali trougao, kvadrat i krug.\nPrvi segment aktivnosti je puštanje muzičkih dela i slušanje tonova zatvorenih očiju. Sledeći zadatak je slušanje muzike uz praćenje tonova pokretom (igranje uz muziku). Nemojte se plašiti da se pridružite detetu prilikom ove aktivnosti, na taj način ćete mu dati odličan podstrek.\nSledeći zadatak je slušanje dela i obeležavanje svake kompozicije određenim simbolom. Prva pesma može biti trougao, druga kvadrat, treća krug. U sledećem krugu slušanja ćete izmešati kompozicije i dati zadatak detetu da prepozna koju ste pustili, tako što će vam pokazati na simbol koji to delo predstavlja.\nAktivnost se može nastavljati u nedogled, te sledeći zadatak može biti slušanje muzike i crtanje linija koje prate kompoziciju. Oduševićete se koliko je mališan sposoban da prepozna prelaze u kompoziciji.\nNa kraju ćete zajedničkim snagama napraviti improvizovani muzički instrument (najbolja opcija su zvečka ili bubnjevi) kojim će dete pratiti kompoziciju, a sasvim sigurno je da će mališan tokom kreiranja instrumenta uživati. U zavisnosti od uzrasta otežajte aktivnost, povećajte broj kompozicija i slično.\nDa li možete uticati na razvoj muzičkog ukusa deteta?\nU najranijem detinjstvu, deca imaju priliku da slušaju muziku pored roditelja, u vrtiću i igraonicama. Poznato je da mališani uče po modelu, te je upravo to jedan od načina da ih upoznate sa kvalitetnom muzikom.\nDakle, ukoliko je vaš izbor rok muzika, ili pak klasična muzika i ako su to kompozicije koje se čuju u vašem domu, dete će se postepeno sa njima upoznavati i razvijati svoj muzički ukus.\nIzuzev toga, sa mališanima možete posećivati raznovrsne muzičke festivale i voditi razgovore o muzici. Naravno i pomenute muzičke aktivnosti daju vam slobodu da utičete na razvoj preferencija deteta.\nIpak, u starijem dobu, kada deca krenu u školu i izložena su uticaju društva i medija, nešto je teže uticati na njih. Sve što vam je prostalo da učinite u ovom periodu jeste da prepustite detetu da samo odluči i dozvolite mu da eksperimetiše.\nMnogi roditelji prave grešku namećući deci svoj ukus, ali to nije najbolje rešenje. Vi možete samostalno slušati omiljene numere, a dete će to prihvatiti ili ne. Muzički ukus je podložan promenama, te ne mora da znači da će vaše dete u odraslom dobu slušati ono što ga privlači tokom adolescencije.\nOno što ipak možete da radite jeste da razgovarate sa svojim detetom ukoliko uočite da njegov muzički izbor podstiče negativne emocije i neraspoloženje. Poznato je da muzika umnogome utiče na psihu i emocije, te je cilj da slušanjem kvalitetne muzike podstaknemo pozitivne emocije deteta.\nNadamo se da vam je naš tekst bio interesantan, ali i poučan, te da ste čitanjem došli do odgovora na pitanje - kakav je uticaj muzike na razvoj dece, ali i da ste saznali načine kako da podstaknete razvoj muzičkih sposobnosti dece.\nKada sam bila mala i roditelji su mi birali muziku koju slusam, to su bile tadasnje folk zvezde - Brena, Ceca itd. Medjutim rano sam se odmakla od toga i hvala bogu pocela da slusam rock. A onda u osnovnoj skoli vec pocela da slusam NIrvanu....Sada volim vise razlicitih zanrova, ali nekako najcesce pustim reggae - to me opusta.


Otkup Tata automobila\nTata motors je najveći indijski multinacionalni proizvođač automobila sa sedištem u Mumbaju i deo je Tata grupacije. Ova kompanija, pored putničkih automobila, proizvodi još i autobuse, kamione, komercijalna vozila, sportske automobile, ali i građevinske mašine i vojna vozila. Tata automobili svakako nisu među popularnijim, a nisu ni baš tako česti, na našim ulicama. Ipak, ovi modeli su među 20 najprodavanijih na svetu već godina. Mi se bavimo otkupom svih automobila, pa tako i Tata kompanije, bez obzira na to da li je u pitanju havarisano vozilo ili u voznom stanju.\nKada i kako je nastala Tata kompanija automobila\nKompanija je osnovana 1945. godine kao proizvođač lokomotiva, a svoje prvo komercijalno vozilo ova indijska fabrika izbacila je 1954. godine u saradnji sa Dajmler-Bencom, sa kojim se saradnja završila 1969. godine. Na tržište putničkih automobila ulazi 1991. godine lansirajući model Tata Sierra i tako postaje prvi indijski proizvođač koji je stekao sposobnost da samostalno razvija automobile.\nNakon toga je lansiran Tata Estate 1992. godine (karavan baziran na postojećem Tata Mobile lakom komercijalnom vozilu) i Tata Safari 1998. godine, koji je postao prvi indijski sportski terenac.\nTata je lansirao Indicu 1998. godine, prvi potpuno autohtoni indijski putnički automobil. Iako je u početku kritikovan od strane auto-analitičara, njegova odlična ekonomičnost u potrošnji goriva, snažan motor i agresivna marketinška strategija učinili su ga jednim od najprodavanijih automobila u istoriji indijske automobilske industrije.\nNovija verzija automobila, nazvana Indica V2, bila je veliko poboljšanje u odnosu na prethodnu verziju i brzo je postala masovni favorit. Tata Motors je takođe uspešno izvezao velike količine automobila u Južnu Afriku. Uspeh Tata Indica automobila odigrao je ključnu ulogu u rastu Tata Motorsa.\nU januaru 2008. godine, Tata Motors je lansirao Tata Nano, najjeftiniji novoproizvedeni automobil na svetu, koji je tada koštao 120.000 indijskih rupija (oko 3.000 dolara). Ovaj gradski automobil je predstavljen tokom izložbe Auto Expo 2008. godine u Nju Delhiju.\nTata kompanija danas\nTata Nano Evropa je automobil koje je namenjen za prodaju u razvijenim ekonomijama, a na tržište je stigao 2010. godine, dok je normalni Nano već krajem 2009. godine stigao na tržišta u Južnoj Africi, Keniji i zemljama Azije i Afrike.\nTata Motors Cars je u međuvremenu pokrenuo dalju ekspanziju u jugoistočnu Aziju, sa planovima za prodaju automobila u Vijetnamu i na Filipinima. Na 12. Auto Expo salonu u februaru 2014. godine, Tata Motors je predstavio The Bolt, hečbek i The Zest, kompaktni sedan. Ovi automobili na tržištu su se pojavili u avgustu 2014. godine\nAktuelni Tata modeli koji se proizvode\nKompanija Tata je tokom svoje relativno duge istorije proizvela veliki broj putničkih automobila, ali i kamiona, autobusa, komercijalnih i sportskih vozila. Trenutno indijska kompanija proizvodi sledeće modele:\nTata Indica – supermini automobil, proizvodi se od 1998. godine\nTata Indigo – sedan sa četvoro vrata, proizvodi se od 2004. godine\nTata Sumo – SUV, srednje veličine, proizvodi se od 1994. godine\nTata Sumo Grande (Tata Movus) – terenac, proizvodi se od 2008. godine\nTata Aria – terenac, proizvodi se od 2010. godine\nTata Safari – SUV srednje veličine, proizvodi se od 1998. godine\nTata Safari Storme – SUV srednje veličine, proizvodi se od 1998. godine\nTata Winger – lako komerijalno vozilo, proizvodi se od 2007. godine\nTata Nano – kompaktni, gradski automobil, proizvodi se od 2008. godine\nTata Xenon – pikap, kamionet, proizvodi se od 1988. godine\nTata Zest – kompaktni sedan, proizvodi se od 2014. godine\nTata Bolt – hečbek, koji se proizvodi od 2014. godine\nTata Tiago – mali gradski automobil, proizvodi se od 2016. godine\nTata Tigor – subkompaktni sedan, proizvodi se od 2017. godine\nTata Hexa – SUV srednje veličine, proizvodi se od 2017. godine\nTata Nexon – krosover, proizvodi se od 2017. godine\nTata Harrier – SUV, proizvodi se od 2018. godine\nKontroverze sa kojima se suočila Tata kompanija\nTata kompanija suočila se sa određenim problemima prilikom proizvodnje Nano modela. Naime, Centar za nauku i životnu sredinu u Nju Delhiju smatrao je da bi proizvodnja tako jeftinog automobila mogla dovesti do masovne motorizacije u Indiji, sa negativnim efektima na zagađenje i globalno zagrevanje.\nTata automobili koje otkupljujemo\nIako Tata automobila nema previše na našem tržištu, mi smo firma koja vrši otkup Tata automobila svih vrsta i modela. Nije nam važno da li je u pitanju polovno ili havarisano vozilo, stižemo na vašu adresu bilo gde da se nalazite u Srbiji. U dogovoru sa vama i procenjenim realnim stanjem vozila, formiraćemo i cenu na obostrano zadovoljstvo, a isplata se vrši na licu mesta.


Sem Volton osnivač Wal Mart-a – Cloud Coaching Magazine\nYou are here: Home / Blog / Pobednički mentalitet / Sem Volton osnivač Wal Mart-a\n11/12/2017 /in Pobednički mentalitet /by Marija Mladenović\nKada je krajem 2003. godine Wal-Mart je postao najveća svetska korporacija čija je tržišna vrednost prešla 400 milijardi $, sa 1,4 milona zaposlenih i sa 4.700 super centara širom sveta čitav poslovni svet je skinuo kapu dole. Ali, kada su pogledali projektovanu godišnju stopu rasta od 14% oko 40 milijardi $ u prihodima i sračunali da će kompanija za 10 godina izrasti u džina vrednog 1.000 milijardi$ sa 4. miliona zaposlenih, nastala je panika.\nAngažovani su najbolji stručnjaci da otkriju tajnu održivog razvoja i konkurentske prednosti Wal-Marta, da istraže kako je neko od male radnjice Wal-Mart City Discount Store osnovane 1962. godine u gradu Rodžers u Arkanzasu uspeo da stvori svetsko privredno čudo?\nOdgovor je bio: Sve je sagrađeno na četiri principa i deset pravila uspešnog poslovanja Sema Voltona.Ti principi i Semova pravila postali su predmet izučavanja i sadržaj strateških planova najvećih svetskih korporacija.\nČetiri principa na kojima je izgrađena najveća kompanija na svetu su:\nIzuzetnostna radnom mestu\nSvaki danniže cene\nNiša spektakularno. Četiri obična principa ali neobična je bila doslednost u njihovom poštovanju, 45 godina doslednosti. Integritet, ono što se obeća to se i ispuni, nije slučajno No1 osobina uspešnih ljudi. Sem Volton ga je imao na pretek.\nUnutar principa Vrhunska usluga korisnika iza kompanijskog slogana – Wal-Mart se uvek smeje, kriju se još 4 principa:\nFokus na iskustvo potrošača\nFokus na brigu za potrošače\nFokus na bliskost sa potrošačima\nFokus na potrošačku vrednost\nSem Volton je biznis lider koji je među prvima uočio pojavu Korisničke revolucije i prebacivanje moći na korisničku stranu sveta i prvi je dokazao da su odnosi sa klijentima ili CRM – Customer Relationship Management – prostor gde se stvara najveća konkurentska prednost u modernoj ekonomiji.\nKako možete u svom poslu da primenite iskustva i ideje jednog od najvećih, svetskih preduzetnika i biznis lidera svih vremena:\n„Za uspeh su vam potrebne samo 3 stvari: kafa, olovka i neko ko je već uspeo.\nSedite sa čovekom i zapišite kako je uspeo i počnite da mislite i radite na isti način.“\nTags: ideja, pobeda, pobednički mentalitet, uspeh, uzorni model


Rusija optužuje NATO, EU i Albaniju za mešanje u Makedoniji\nU sredu je predsednik Makedonije Đorđe Ivanov odbio da da mandat za formiranje vlade koaliciji Socijaldemokratskog Saveza Makedonije i partija koje predstavljaju Albance, zato što se zalažu za širu zvaničnu upotrebu albanskog jezika.\nPotez Ivanova kritikovala je EU.\n“Uz aktivnu saradnju EU i NATO zvaničnika, ‘albanska platforma’ pripremljena u Tirani, u uredu albanskog premijera, nameće se Makedoncima”, ističe se u saopštenju Ministarstva inostranih poslova Rusije.\nDodaje se da je ovo još jedna potvrda da Albanija polaže pretenzije na “šire regione” u Crnoj Gori, Srbiji, Makedoniji i Grčkoj kao deo projekta stvaranja takozvane Velike Albanije, smatra rusko ministarstvo a prenosi britanska agencija.\nNakon višemesečnih pregovora, lider opozicionih socijaldemokrata je dobio podršku tri albanske partije prihvatajući neke od njihovih zahteva.\nJedan od njih je šira upotreba albanskog jezika, što su podržale albanske partije iz više balkanskih zemalja čiji su se lideri sreli u Tirani nakon decembarskih izbora u Makedoniji, podseća Rojters.\nBivši nacionalistički makedonski premijer Nikola Gruevski tvrdi da će ispunjavanje zahteva Albanaca voditi kantonizaciji zemlje po etničkim linijama, zbog čega njegove pristalice protestuju širom zemlje.\nRusija je optužila i Kosovo da se meša u unutrašnje prilike u Makedoniji te da Zapad želi da “poraženu opoziciju” dovede na vlast.\n“Nužno je prekinuti mešanja spolja u unutrašnje prilike u Makedoniji”, saopštava Ministarstvo inostranih poslova Rusije.


24sata.info - VIDEO: Pogledajte šta sve umije samoupravljajući Google automobil u gradu\nAutor T. C. 29. 04. 2014. • 15:39\nDirektor projekta, Kris Urmson, izjavio je da je kompanija trenutno fokusirana na testiranje u uslovima gradskog saobraćaja, a testovi se vrše u kalifornijskom gradu Mauntin Vju, u kome je sjedište ove kompanije, piše B92.\n"Google" objašnjava da je sistem usavršen do te mjere da je u stanju da istovremeno prati kretanja na stotine drugih učesnika u saobraćaju. Cilj najnovijih testova je da se otkrije što veći broj različitih saobraćajnih okolnosti u kojima automobil može da se nađe tokom svakodnevne gradske vožnje.\nMeđu njima su identifikacija radova na putu, obilaženje automobila koji se zaustavio uz ivicu puta, bezbjedan prelazak pruge sa kojom se put ukršta...\nTestni automobil u stanju je da prati i kretanje drugih prevoznih sredstava, kao što je bicikl. Biciklisti često prave iznenadne i neočekivane manevre, pa im je potrebno posvetiti posebnu pažnju. Samoupravljajući Google automobil sposoban je da registruje ispruženu ruku bicikliste, kada ovaj najavi da namjerava da promijeni pravac kretanja, i prilagodi svoje kretanje.\nTakođe, vozilo će prepoznati pješake koji prelaze ulicu i zaustaviti se da ih propusti.\nU kompaniji "Google" kažu da su do sada pokrili veliki broj različitih saobraćajnih situacija, ali priznaju da im je ostalo još mnogo posla na usavršavanju sistema autonomne vožnje.\nSaobraćaj u gradu i dalje predstavlja najveći izazov, s obzirom na veliki broj učesnika i kompleksne okolnosti u kojima se vozilo može zateći.


Pravni fakultet za privredu i pravosuđe u Subotici\nNa Prozivci promocija akcije „Smanji gas”\nPravni fakultet za privredu i pravosuđe, Visokoškolska jedinica u Subotici, uključila se u realizaciju projekta „SMANJI GAS“, koji se odvija pod pokroviteljstvom Ministarstva građevinarstva, saobraćaja i infrastrukture Republike Srbije.\nProjekat je namenjen unapređenju bezbednosno saobraćajne kulture. Poznata je činjenica da mladi predstavljaju najugroženiju populacionu grupu u smislu smrtnosti, povređivanja i invalidnosti, koje nastaju kao posledica saobraćajnih nezgoda na putevima.\n—Više od 40 posto svih žrtava saobraćajnih nezgoda su mladi. Povrede nastale u saobraćajnim nezgodama su drugi uzrok smrtnosti u populaciji mladih, odmah iza HIV-a. Više od 80 posto saobraćajnih nezgoda je uzrokovalo ponašanje čoveka, a vozači sa jednom godinom iskustva izazivaju tri puta više saobraćajnih nezgoda nego iskusniji vozači.\nU petak, 10. juna u Amfi teatru Pravnog fakulteta za privredu i pravosuđe u Subotici, u ulici Braće Radić 38, s početkom u 14 časova, održaće se predavanje u okviru projekta „SMANJI GAS“. Nakon predavanja, na Prozivci, kod Gabrić ćuprije, od 16 do 19 časova, održaće se akcija promocije bezbednosti u saobraćaju. Posetioci će imati priliku da „dožive“ sve strahote saobraćajnih nezgoda, na simulatorima, uz pomoć najnovijih tehnologija, sa nadom da će bar deo njih u narednom periodu biti oprezniji učesnici u saobraćaju, kaže Srđan Cvijanović, menadžer kancelarije za ljudske resurse Pravnog fakulteta za privredu i pravosuđe.


Vojna akcija u Siriji - šta do sada znamo o napadima - Izazov\nVojna akcija u Siriji – šta do sada znamo o napadima\nNovi magazin 14. aprila 2018. 14:17\nNačelnik generalštaba Združenih snaga SAD Džozef Danford rekao je da su zapadne snage u subotu ujutru, u 01.00 po GMT (04.00 u Siriji), gađale tri cilja vezana za program sirijskog hemijskog oružja: jedan nedaleko od Damaska i dva u regionu Homs u centralnoj Siriji.\nRuska vojska je saopštila i da u napadima nema „žrtava“, ni među civilima ni među sirijskim vojnicima.\nZvanična sirijska novinska agencija Sana javila je da su u napadima pogođeni istraživački centar u Barzehu i da je ciljano vojno postrojenje nedaleko od Homsa. Ti projektili su presretnuti a troje civila je ranjeno.\nPrema sirijskoj opozicionoj Opservatoriji za ljudska prava svi gađani objekti bili su „potpuno prazni“ i „evakuisani“ pre više od tri dana.\nPentagon je saopštio da među američkim vojnicima nema gubitaka.\nRuski sistemi protivvazdušne odbrane raspoređeni u Siriji nisu korišćeni, navelo je rusko ministarstvo odbrane.\nIran je upozorio na „regionalne posledice“ vojne akcije, koju je oštro osudio vrhovni vođa ajatolah Ali Hamnei, nazivajući američkog predsednika Donalda Trampa, francuskog predsednika Emanuela Makrona i britansku premijerku Terezu Mej „zločincima“.


Produktivnost 13.05.2016 2129\nJedna od najvažnijih stvari za uspešan rad tima je dobra komunikacija. Danas kada želimo da komuniciramo sa nekim, to obično znači da hoćemo da mu pošaljemo neki dokument, zamolimo da nam pomogne, ili podelimo naš kalendar obaveza sa njim. I sve ovo, najčešće radimo elektronskom poštom. Nedostatak ovakvog načina komunikacije je taj, što će se ponekad desiti da usled velike količine poruka koje primate ili šaljete tokom dana, ne primetite važnu poruku od člana vašeg tima...\nDa bi ste izbegli ovakve neprijatne situacije, predlažemo da razmilite o tome da deo komunikacije u okviru tima izmestite izvan okvira vaše elektronske pošte. Za sada je apsolutno najbolje rešenje za ovo aplikacija Slack (link ka www.slack.com) koji smo i mi počeli da koristimo pre nešto više od 6 meseci. Slack će svakako biti tema nekoh od naših sledećih blogova, a sada bi hteo da se fokusiram na nešto što je svima mnogo poznatije, a to je aplikacija Viber (link ka www.viber.com). Viber može biti odlična prva stanica, ali i eventualno trajno rešenje za efikasniju komunikaciju u okviru tima.\nKada smo odlučili da želimo da se bavimo pravljenjem mobilnih aplikacija (link ka http://www.2bi.me/mob-aplikacije.html) jedan član tima nije bio stalno prisutan u kancelariji. Razmišljali smo o najefikasnijem načinu komunikacije i odlučili smo da napravimo u okviru Viber-a na našim mobilnim telefonima grupu 2BI SW u okviru koje su se našli svi članovi tima (nas četvoro u tom trenutku).\nRezultati su bili vidljivi već posle nekoliko dana i bili smo veoma zadovoljni, a najvažnije prednosti su bile sledeće:\nPoruke su stizale samo na jedno mesto i bilo su vrlo jednostavne za pretragu\nZbog sistema notifikacije, uvek smo bili obavešteni na vreme o nekoj novoj poruci\nEfikasno smo razmenjivali slike međusobno i vrlo brzo davali komentare na njih\nUkoliko i vi želite da vrlo brzo unapredite komunikaciju u okviru tima, predlažemo da probate sa primenom Viber-a, primenjujući sledeće korake:\n1. Odredite najmanji mogući broj ljudi koji će biti uključen u ovakvu komunikaciju\nPozovite samo ljudi koji su u vašem najužem timu. Razlog za ovo je taj da manja grupa ljudi ima više šansi da istraje u primeni ovakvog načina komunikacije. Kada uspete u ovome sa nekoliko ljudi, biće vam lakše kasnije da uključite još članova tima.\n2. Odredite svrhu komunikacije\nMi smo Viber počeli da koristimo da bi lakše obavljali komunikaciju vezano za projekat razvoja mobilnih aplikacija. Možda bi bilo dobro da za početak odredite jedan projekat, ili jedno odeljenje i počnete sa tim.\n3. Instalirajte Viber na mobilnim uređajima i na desktop ili laptop računarima\nViber za desktop verzija je mnogo ugodniji za korišćenje jer olakšava kucanje, te predstavlja idealno rešenje za vreme koje provodite u kancelariji. Kada ste van kancelarije, onda su tu mobilni uređaji.\n4. Dogovorite se sa svima u timu da ćete koristiti isključivo VIber a ne elektronsku poštu\nMorate doneti odluku da nećete koristiti elektronsku poštu za komunikaciju. Viber vam naravno ne može pomoći ukoliko treba da razmenite neka dokumenta, ali za većinu drugih stvari ga možete uspešno korisiti.\n5. Odredite rok nakon koga ćete odlučiti da li vam je ovo korisno ili nije\nPredlažemo da odredite rok od nekoliko dana, nakon čega možete videti da li ovakav način komunikacije za vas ili nije.\nNajveći nedostatak Viber-a u ovom trenutku je taj što ga većina nas vrlo intenzivno koristi za potrebe svojih privatnih komunikacija. Možda je ovo i najveći razlog zbog čega neko u timu neće želeti da instalira desktop verziju. Međutim, ukoliko u okviru svog preduzeća imate poslovne brojeve telefona, ovo ne mora predstavljati problem.\nPitanje za vas: Da li ste probali da primenite Viber za komunikaciju u okviru tima?


12. 12. 2014. Bilateralni sastanci ministra Stefanovića u okviru ministarskog foruma „EU – Zapadni Balkan"\nMinistar unutrašnjih poslova dr Nebojša Stefanović u okviru ministarskog foruma „EU – Zapadni Balkan" u oblasti pravosuđa i unutrašnjih poslova imao je bilateralni susret sa komesarom Evropske komisije za migracije i unutrašnje poslove Dimitrisom Avramopulosom, koji je istakao da će EK podržati Srbiju na putu evropskih integracija.\n„Evropska komisija želi da Srbiju vidi među prvim zemljama koje će sledeća postati članice Evropske unije“, rekao je Avramopulos i dodao da će Evropska komisija pomoći Srbiji u izradi akcionog plana za Poglavlje 24.\n„Evropska komisija je svesna napora koje Srbija preduzima u oblasti unutrašnjih poslova“, naveo je Avramopulus, dodavši da Srbija na putu evrointegracija nije sama i da će imati punu podršku Evropske unije.\nStefanović i Avramopulus razgovarali su i o reformama, koje Ministarstvo unutrašnjih poslova sprovodi, u okviru kojih će biti donet novi Zakon o policiji, borbi protiv terorizma, integrisanom upravljanju granicama, viznoj liberalizaciji...\nAvramopulus je ohrabrio Srbiju da nastavi sa sprovođenjem mera u cilju smanjenja broja tražilaca azila, srpskih državljana u određenim zemljama Evropske unije, kako ne bi došlo do zloupotrebe prava na azil.\nMinistar Stefanović upoznao je Avramopulusa sa merama koje je Vlada Republike Srbije preduzela u borbi protiv terorizma i istakao da će Ministarstvo unutrašnjih poslova biti pouzdan partner u toj borbi.\nU okviru Foruma, Stefanović je razgovarao i sa direktorom Generalne direkcije za pravosuđe i unutrašnje poslove Generalnog sekretarijata Saveta EU Rafaelom Fernandesom Pitom o značaju bilateralne saradnje u borbi protiv organizovanog i svih drugih vidova kriminala.\nNa sastanku je istaknut značaj bilateralne saradnje sa državama članicama EU , kao i regionalne saradnje kako bi se osigurala bezbednost svih građana.\nStefanović je naglasio da je cilj Srbije da pregovore u Poglavlju 24 sa Evropskom unijom otvorimo u februaru ili martu iduće godine, a da veliku pomoć u tom poslu, pored Evropske komisije, imamo i od policija zemalja Evropske unije.\nKroz reformu policije, kako je naveo Stefanović, Ministarstvo namerava da vrati poverenje i približi građane policiji, i učini vidljivim sve preduzete mere.


region - Dnevni list Danas\nPočetna » region » Page 9\nStabilan region za stabilnu EU!\nCilj Berlinskog procesa je da politički i ekonomski poveze region Zapadnog Balkana.\nPiše: Vesna Marković 10. 7. 2018.\nBeogradski aerodrom najsporije raste u regionu\nAerodrom Nikola Tesla u 2017. godini uslužio je 5,34 miliona putnika što je 8,5 odsto više nego 2016. godine i tako nastavio rast prometa koji se u odnosu na 2010. godinu udvostručio.\nPiše: Miloš Obradović 5. 7. 2018.\nSrbija na pretposlednjem mestu u regionu prema zaradama\nReforma tržišta rada prioriteti su vlada zemalja regiona Zapadnog Balkana. Prema statističkim podacima, ove zemlje zaostaju za prosjekom Evropske unije.\nPiše: Al Jazeera Balkans 1. 7. 2018.\nVučić sa ministrom spoljnih poslova UK o situaciji u regionu\nPredsednik Srbije Aleksandar Vučić primio je danas političkog direktora Ministarstva spoljnih poslova Ujedinjenog Kraljevstva Ričarda Mura, sa kojim je razgovarao o bilateralnim odnosima i situaciji u regionu.\nPiše: Danas Online 26. 6. 2018.\nSvilanović: Dogovor ohrabrenje za region\nIzjava generalnog sekretara Saveta za regionalnu saradnju Goran Svilanović izjavio je danas povodom najavljenog sporazuma premijera Grčke i Makedonije da dogovor predstavlja stvarno ohrabrenje za ceo region Jugoistočne Evrope, a posebno za Zapadni Balkan.\nVulin licemerjem vređa inteligenciju građana\nMinistar Vulin je u pravu, zato smatram da je početak ozdravljenja da on bude smenjen ili da podnese ostavku, kako se nikad više ne bi radilo ovako kako se sada radi – poručuje politički analitičar Dušan Janjić, komentarišući izjavu ministra odbrane Aleksandra Vulina da „najveći broj problema u regionu dolazi od političara, ne od vojnika“.\nPiše: M. D. Miljković 24. 5. 2018.\nLjajić: Šešelj nanosi štetu državi\nOdnosi u regionu su dovoljno loši i bez Vojislava Šešelja, odgovorio je za Danas Rasim Ljajić, potpredsednik Vlade Srbije, na pitanje kako ocenjuje uticaj najnovijih incidenata osuđenog ratnog zločinca i lidera Srpske radikalne stranke na spoljnu i regionalnu politiku Srbije.\nPiše: S. Čongradin - M. D. Miljković 12. 5. 2018.\nEPuS: Vladavina prava prepreka regiona\nZemlje Zapadnog Balkana u pogledu vladavine prava još dugo neće moći da pristupe Evropskoj uniji (EU) zbog toga što širom regiona imamo vlastodršce, što je ključni problem koji vide svi oni koji će odlučivati o našem članstvu, izjavio je danas profesor Fakulteta političkih nauka Jovan Teokarević.\nŠefica kancelarije EU na Kosovu Natalija Apostolova je rekla da je Kosovo ravnopravno sa ostalim zemljama regiona i da treba da radi na tome da ubedi i druge države koje još nisu priznale Kosovo, da urade to u bliskoj budućnosti, piše RTK.\nPiše: Danas Online 25. 4. 2018.\nIzveštaj Evropske komisije: Organizovani kriminal i korupcija u regionu\nEvropska komisija (EK) će naredne nedelje objaviti Paket proširenja u kojem se procenjuje stanje u zemljama koje nastoje da se pridruže 28-članom bloku.\nSneg prekrio CG, Hrvatsku i BiH, na snazi žuti meteo alarm\nPod uticajem hladnog talasa, snežni pokrivač prekrio je veći dio Crne Gore. Sneg je pao i Baru, dok u Podgorici provejavaju pahule. Najviše snega napadalo je na Žabljaku.\nPahoru najveća, Vučiću najmanja plata u regionu\nPredsednik Slovenije Borut Pahor ima najveću mesečnu platu od kolega iz regiona.